Nak Buat Telur Masin? Tak Perlu Ada Telur Itik, Guna Telur Ayam Pun Boleh!

Teringin nak makan telur masin? Apa kata anda cuba buat telur masin sendiri di rumah. Sebenarnya, cara buat telur masin sangatlah mudah, anda juga boleh guna telur ayam selain telur itik!

Telur masin sudah lama menjadi sebahagian daripada makanan rakyat Malaysia. Anda boleh
menikmatinya dengan bubur
, nasi kerabu atau makan begitu sahaja dengan
nasi panas
.

Cara membuat telur masin tidaklah sesukar yang anda sangkakan. Anda hanya perlukan
beberapa biji telur
, air garam dan sedikit kesabaran. Anda juga boleh gunakan telur ayam!

Dalam artikel kali ini, kami akan terangkan 2
cara buat telur masin guna air garam
. Selamat mencuba!

Untuk mendapatkan lebih banyak informasi tentang Pemakanan Sihat, anda boleh klik
di sini
.

Fakta nutrisi

Sebiji telur masin mengandungi 114 kalori – 60% lemak, 13% karbohidrat dan 27% protein.

Ia juga mengandungi:

460 miligram kolesterol

0 gram serat

1,310 miligram garam

115
miligram potassium

Kandungan kolesterol yang tinggi dalam telur masin mungkin boleh mendatangkan mudarat sekiranya diambil secara berlebihan.
Kolesterol yang tinggi
 boleh menyebabkan pelbagai penyakit, antaranya sakit jantung dan strok.

Sama jugalah dengan garam. Garam dalam pemakanan harian juga boleh menjadi penyebab penyakit kronik. Benar, badan kita perlukan garam untuk menjalankan fungsinya dengan baik. Namun,
terlalu banyak garam
 boleh mendatangkan mudarat.

Walau bagaimanapun, telur masin merupakan antara makanan diproses yang kaya dengan nutrisi. Telur yang diawet menggunakan garam boleh menjadi makanan yang sihat asalkan ia diambil secara sederhana.

Selalunya, telur masin diperbuat daripada telur itik. Namun, ada juga yang
menggunakan telur ayam
. Apa-apapun, semua terpulang pada selera anda.

Baca juga:

Buat 3 Petua Ini Kalau Tak Nak Telur Ikan Mayong Pecah Ketika Dimasak, Mesti Cuba!

Telur Pindang Paling Kaya Nutrisi? Ini Fakta 6 Jenis Telur Yang Biasa Kita Makan!

“Telur Tenggelam Dalam Air, Petanda Masih Elok”, Ini 4 Lagi Cara Nak Tahu Telur Segar @ Sudah Rosak!

Cara buat telur masin biasa

Bahan-bahan yang anda perlukan ialah:

5 biji telur itik

5 sudu besar garam kasar atau 1 sudu untuk setiap biji telur

Air secukupnya

Balang kuih untuk merendam telur

Cara buat telur masin:

Basuh telur bersih-bersih. Kemudian, tuskan sehingga kering.

Masak garam dalam air sehingga hancur. Biarkan larutan sejuk.

Masukkan telur dalam balang. Kemudian, masukkan air dalam balang sehingga tenggelam.

Simpan balang di tempat gelap. Biarkan selama 10 hari atau 2 minggu.

Selepas siap, anda boleh uji telur masin. Cuba rebus sebiji dan lihat sama ada ia cukup masin. Jika tidak, teruskan rendaman.

Tip:
 Anda juga boleh masukkan seikat daun pandan dalam air garam untuk bau yang lebih enak.

Cara buat telur masin guna telur ayam

Selain telur itik, anda juga boleh gunakan telur ayam untuk buat telur masin:

Bahan-bahannya:

10 biji telur ayam

250 gram garam kasar atau 1 sudu garam untuk setiap telur

Air secukupnya

Cara buat telur masin guna telur ayam:

Bersihkan telur ayam.

Panaskan air dan larutkan garam. Tunggu hingga larutan sejuk.

Masukkan telur dalam bekas dan tuang air hingga penuh.

Tutup bekas dan rendam selama 10 hingga 15 hari.

Selepas itu, telur sudah sedia untuk direbus.
Rebus seperti biasa
 dan ia sedia untuk dihidang.

Tip lain yang mungkin dapat membantu

Selain cara di atas, anda juga boleh lakukan tip di bawah untuk pastikan telur masin anda menjadi:

Pastikan telur yang digunakan bersih. Gunakan span untuk hilangkan semua kotoran. Jika tidak, air garam mudah rosak.

Anda boleh sediakan air garam terlebih dahulu untuk mempercepatkan proses.

Masukkan telur dahulu, kemudian air garam. Pastikan telur tidak terapung dan air garam menutupi permukaan telur sepenuhnya.

Anda boleh masukkan telur dalam beg plastik terlebih dahulu jika bekas yang digunakan terlalu besar. Kemudian, tuang air garam. Ikat beg plastik dan kemudian masukkan dalam balang. Cara ini dapat memastikan semua telur dapat menyerap garam dengan sekata.

Semakin lama anda perap telur, semakin masinlah telur anda. Jadi, jika anda tidak mahu telur yang terlalu masin, anda boleh cuba rebus 1 telur dahulu.


Kesihatan Mental, PUNCA Putera Harry Undur Diri?

Pasti ada yang berangan berkahwin dengan putera raja. Namun, tidak semuanya indah seperti apa yang kita bayangkan. Mereka manusia biasa, tidak lari daripada berdepan dengan masalah seperti isu kesihatan mental.

Mengejutkan dunia

Berita mengenai pengunduran Putera Harry dan isterinya, Meghan Markle, daripada struktur kanan kerajaan Britain mengejutkan dunia. Ada perkhabaran mengatakan, salah satu punca keputusan itu dilakukan adalah berkaitan dengan isu kesihatan mental.

Putera Harry dikatakan bimbang
 masalah melibatkan gangguan mental
 akan menjejaskan kesihatannya. Keadaan itu cenderung untuk berlaku jika beliau terus berada di dalam struktur kerajaan Britain.

Walaupun ramai yang tidak bersetuju dengan keputusan tersebut. Tetapi dalam masa yang sama, terdapat juga pihak yang menyokong pilihan putera yang pernah aktif dalam ketenteraan selama 10 tahun itu.

Jadi benarkah wujud isu berkaitan kesihatan mental yang menyelubungi keluarga diraja Britain itu?

Masalah kesihatan mental yang mengganggu

Terdahulu, isu melibatkan kesihatan mental pernah melanda keluarga diraja ini. Ia berlaku kepada Diana Spencer atau lebih dikenali dengan panggilan Puteri Diana.

Diana pernah membuat beberapa pengakuan dalam rakaman untuk biografinya. Antara pengakuan yang dibuat adalah dia mengalami tekanan secara emosi disebabkan perkahwinannya,
 pernah cuba membunuh diri
 serta menghidapi bulimia.

Bulimia, adalah satu gangguan pemakanan.
 Ia akan menyebabkan seseorang individu untuk makan dengan banyak dan sukar berhenti. Dalam masa yang sama, akibat takut mengalami perubahan bentuk badan, individu tersebut akan cuba memuntahkan kembali apa yang dimakan. Umumnya, keadaan ini akan terjadi berulang kali.

Selepas pengakuan dari Puteri Diana, terdapat kajian menunjukkan berlakunya peningkatan drastik dalam kalangan individu penghidap bulimia. Keadaan ini disebut sebagai
efek Diana.

Dunia kembali dikejutkan dengan berita bahawa Putera Harry dan isterinya, akan meninggalkan keluarga diraja Britain. Kenyataan ini kemudiannya diterbitkan dalam beberapa media di United Kingdom (UK).

Menurut Putera Harry, beliau khuatir kesihatan mentalnya akan merosot andai beliau tidak mengundurkan diri dalam jawatan sebagai ahli keluarga diraja. Duke of Sussex ini juga memberitahu telah wujud masalah dengan kerabat diraja lain sebelum pengumuman mengejutkan ini dikeluarkan.

Isu kesihatan berkaitan mental
menjadi keutamaan bagi Harry. Bahkan beliau dikenali sebagai individu yang lantang bersuara dalam hal berkaitan mental. Sejak beberapa tahun kebelakangan ini, Harry bersama abangnya, Putera William, bergiat aktif dalam sebuah organisasi yang dikenali sebagai
Heads Together.

Penubuhan organisasi itu adalah bagi menggalakkan ramai individu dari seluruh dunia melepaskan diri daripada gangguan mental dengan berkongsi cerita. Dalam sebuah video, Putera Harry, Putera William bersama isterinya, Kate Middleton berkongsi cerita kehidupan mereka dan masalah mental yang dialami mereka.

Melalui perkongsian video itu, mereka mahu menunjukkan bahawa dengan berkongsi cerita tanpa rasa bimbang dihakimi dapat menjadikan kehidupan seseorang itu lebih baik. Bercerita juga membantu meningkatkan keyakinan diri sekali gus mewujudkan sokongan daripada keluarga dan rakan-rakan.

sumber: commons.wikimedia.org

Memahami keadaan mental

Apa yang anda faham mengenai keadaan mental yang sihat? Ia adalah melibatkan kesihatan emosi, psikologi dan sosial seseorang individu.
Keadaan mental boleh mempengaruhi bagaimana anda berfikir dan bertindak
.

Keadaan mental yang terjejas, pastinya akan memberikan impak kepada tingkah laku apabila berdepan dengan tekanan, ketika berhubung dengan individu lain serta sewaktu membuat keputusan.

Keadaan kesihatan melibatkan mental adalah satu aspek penting dalam fasa kehidupan individu.
Bermula daripada zaman kanak-kanak,
 kemudian remaja, sehinggalah menempuhi alam dewasa.

Keadaan mental yang baik bukan sahaja mempunyai pengaruh ke atas emosi dan tingkah laku, bahkan ia turut memainkan peranan dalam beberapa aspek kehidupan lain, seperti:

Mengendalikan tekanan dalam kehidupan

Menjadikan badan lebih sihat

Mewujudkan satu hubungan baik dengan individu lain

Hasil kerja yang lebih produktif

Menimbulkan kesedaran mengenai potensi diri sendiri

Hakikatnya, kepentingan penjagaan mental yang baik bukan sekadar kepada diri sendiri tetapi ia juga mendatangkan impak kepada individu di sekeliling dan juga alam sekitar.

Cara mengekalkan keadaan mental yang sihat

Menjadi keluarga diraja terbesar dan berpengaruh di dunia pastinya satu impian buat kebanyakan individu. Ia sudah tentu melibatkan kehormatan dan juga kekayaan yang bakal diperolehi.

Namun, apa yang tidak diketahui umum, adalah wujudnya faktor yang menyebabkan beberapa kerabat diraja Britain
berdepan masalah berkaitan mental
. Contohnya seperti Puteri Diana dan juga Putera Harry.

Oleh sebab itu, adalah sangat penting untuk mengekalkan keadaan mental yang baik agar tidak menjejaskan fizikal dan emosi, sama ada ketika di bawah tekanan mahupun tidak.

Berikut dikongsikan beberapa cara yang boleh diamalkan untuk mengekalkan keadaan mental pada tahap baik. Antaranya:

Mempunyai rasa hormat kepada diri sendiri.

Menjaga tahap kesihatan badan dengan
menitik beratkan aspek pemakanan melalui pengambilan makanan berkhasiat
 serta bersenam secara berkala.

Memastikan diri dikelilingi individu yang menyayangi anda.

Sentiasa ringan tangan untuk membantu.

Mengetahui dan mempelajari cara menangani tekanan
 dan menyelesaikan masalah dengan baik.

Berfikir dengan jelas dan realistik.

Mendapatkan bantuan individu lain, jika memerlukan.

Kesimpulannya

Masalah kesihatan mental yang alami kerabat diraja Britain adalah satu daripada ribuan kes berkaitan gangguan mental di dunia. Ia bukanlah satu masalah yang boleh dibiarkan tanpa mendapatkan rawatan sewajarnya.

Jika anda atau individu rapat yang anda kenali mungkin berdepan dengan gangguan yang boleh menyebabkan tekanan kepada mental, dapatkan rawatan dengan segera agar keadaan tidak menjadi lebih buruk. Jangan memandang remeh isu ini.

Hello Health Group
 tidak menyediakan nasihat perubatan, diagnosis, atau rawatan.


Ada Tip Nak Bagi Hidung Mancung, Caranya Lakukan Senaman, Berkesan Atau Sekadar Harapan Palsu?

Meskipun kita semua lahir dalam kepelbagaian kaum yang berbeza fizikal, namun
sudah pasti ramai yang mengimpikan hidung mancung
 bukan?

Disebabkan itu, ada individu yang sanggup berhabis ribuan ringgit dengan
melakukan pembedahan plastik
 sedangkan hasilnya belum tahu lagi!

Lebih mengejutkan, ada juga yang percaya kepada tips hidung mancung, termasuk dengan melakukan senaman untuk mencapai hasrat mereka itu.

Bagi mengetahui keberkesanannya, mari kita semua ikuti artikel ini.

Hidung & pembedahan plastik

Tahukah anda bahawa pembedahan hidung adalah salah satu daripada jenis pembedahan plastik yang paling banyak dilakukan di seluruh dunia?

Menurut data yang diperoleh daripada
American Society of Plastic Surgeons,
lebih 207,000 pembedahan ini dilakukan di Amerika Syarikat!

Pembedahan ini boleh dilakukan untuk mengubah saiz, bentuk atau proposisi hidung individu yang kurang berpuas hati dengan hidung kurniaannya.

Dalam pada itu, pembedahan plastik juga mungkin akan dilakukan untuk:

Memperbaiki kecacatan sejak lahir

Memperbaiki kecederaan pada hidung

Memperbaiki kesukaran untuk bernafas

Sekiranya pembedahan dilakukan untuk memperbetulkan 3 perkara di atas ini, maka ia adalah harus dan boleh dilakukan buat individu yang beragama Islam.

Namun haruslah kalian tahu sekiranya ia dilakukan untuk mengubah ciptaan, maka hukumnya adalah haram dan keputusan terletak di tangan anda sendiri.

Mungkin disebabkan itu, ada individu yang percaya dengan tips hidung mancung melalui senaman!

Tips hidung mancung, bagaimana caranya?

Jangan terkejut jika kami kata ada individu yang mempercayai dan mengamalkan senaman untuk memancungkan hidung mereka sendiri.

Senaman yang dikenali sebagai ‘yoga hidung’ ini dilakukan dengan cara mencubit dan mengurut bahagian muncung hidung secara perlahan.

Kononnya, ia bertujuan untuk membuat hidung menjadi mancung jika
senaman ini dilakukan secara berkala
. Benarkah?

Jawapannya adalah tidak kerana sehingga kini masih belum wujud sebarang bukti saintifik yang mengatakan bahawa senaman hidung mancung ini boleh mendatangkan sebarang kesan.

Ini kerana saiz, bentuk atau proposisi hidung ditentukan oleh bentuk tulang rawan yang terdapat di dalam hidung.

Senaman ini pula hanya dilakukan pada bahagian tisu hidung yang tidak langsung akan terkesan dengannya.

Sekiranya anda melakukan senaman hidung mancung dan berasakan ia berkesan, maka ia mungkin hanyalah sekadar kesan plasebo semata-mata.

Apa cara betul untuk memperbaikinya?

Jika anda masih tidak boleh menerima ketentuan keadaan hidung anda sendiri, ada beberapa cara yang mungkin boleh dilakukan termasuklah:

#1. Pembedahan plastik

Pembedahan plastik pada hidung boleh dilakukan dan terdapat dua kaedah utama yakni;
rhinoplasty
 dan
septoplasty
.

Kami mungkin tidak akan menyarankan anda melakukannya jika hanya sekadar untuk tujuan kosmetik kerana wujud lagi cara yang lain.

Namun ia mungkin adalah keputusan yang baik jika tujuannya adalah untuk memperbaiki kecacatan sejak lahir.

Buat anda yang beragama Islam khususnya, fikirkan semula sebelum ambil keputusan ini ya?

#2. Suntikan dermal

Prosedur ini akan dilakukan dengan cara menyuntik
hyaluronic acid
 atau
calcium hydroxylapatite
ke dalam hidung oleh doktor.

Kesannya, ia akan membuat hidung tampak lebih kurus dan lurus dalam masa yang agak panjang selepas beberapa kali prosedur.

Namun kalian juga perlu tahu bahawa ia tidak akan kekal selamanya dan mungkin hanya akan mampu bertahan selama kira-kira 6 bulan sahaja.

#3. Solekan hidung

Akhir sekali, solekan boleh dilakukan untuk membuat satu ilusi di mana hidung kalian tampak lebih mancung.

Caranya adalah dengan menggunakan
bronzer
 untuk menggariskan bahagian sisi hidung anda dengan tona yang lebih gelap daripada kulit.

Kemudian, perhaluskan bahagian tengah hidung anda dengan menggunakan
matte highlighter
bagi membuat ia lebih menyerlah.

Akhir sekali, manipulasikan bayang menggunakan
beauty blender
untuk membuat hidung kelihatan sedikit mancung berbanding sebelumnya.

Anda mahu melakukan senaman hidung mancung?

Melalui artikel ini, maka persoalan di mana adakah senaman untuk buat hidung mancung ini sudah pun terjawab, dan jawapannya adalah ia tidak berkesan.

Sekiranya anda masih mahu untuk mengubah keadaan hidung anda, maka mungkin boleh cuba 3 alternatif lain yang kami senaraikan di atas tadi.

Namun kami akan nyatakan sekali lagi di mana individu yang beragama Islam adalah haram hukumnya untuk melakukan pembedahan plastik.

Keputusan terletak di tangan anda, maka fikirkan sebelum buat okay!


Manfaat Vitamin B12 untuk Kanak-kanak

Vitamin B12 ialah vitamin larut-air. Vitamin ini memainkan banyak peranan dalam membina dan memelihara tubuh. Ia juga penting untuk sistem saraf, penghasilan sel darah, mensintesis tenaga, dan aktiviti biokimia asas lain. Selain itu, tubuh anak anda juga memerlukan vitamin B12 untuk membentuk DNA, RNA, dan pelbagai proses sistem imun.

Apakah manfaat vitamin B12 untuk kanak-kanak

Vitamin B12 menyokong mielin – satu lapisan lemak yang yang menyalut sel saraf. Ia melindungi sistem saraf dan merangsang perhubungan antara otak dan bahagian tubuh lain seperti tangan dan kaki. Apabila paras vitamin B12 rendah, kanak-kanak mungkin berisiko mendapat autism. Vitamin B12 adalah elemen penting dalam proses menghasilkan sel darah merah. Maka, kekurangan vitamin ini menyebabkan kanak-kanak mendapat anemia.

Selain itu, ia membantu mengekalkan sistem penghadaman yang sihat dan melindungi daripada penyakit jantung dengan cara memperbaiki paras kolesterol dan tekanan darah tinggi. Vitamin B12 juga telah dipersetujui sebagai rawatan dan pencegahan penyakit Alzheimer.

Di mana boleh dapat vitamin B12?

Makanan berasaskan haiwan mengandungi sejumlah besar vitamin B12. Sayur-sayuran juga mengandungi vitamin B12 tetapi tubuh badan manusia tidak boleh menyerap dengan betul. Produk tenusu, daging, ayam itik, makanan laut, dan telur adalah sumber vitamin B12 yang baik dan mudah untuk anda temui. Jika anak anda tidak boleh makan daging, produk yis berkhasiat dan produk soya boleh menyediakan vitamin B12 secukupnya.

Berapa banyak yang anak anda perlukan?

Bayi berusia sehingga 6 bulan memerlukan sekurang-kurangnya 0.4 mcg vitamin B12 setiap hari. Bayi yang berusia antara 7 dan 12 bulan memerlukan 0.5 mcg setiap hari. Kanak-kanak daripada umur 1 hingga 3 tahun memerlukan 0.9 mcg sehari dan mereka yang berumur 4 hingga 8 tahun memerlukan 1.2 mcg sehari.

Orang dewasa dan kanak-kanak berusia lebih 13 tahun mempunyai keperluan vitamin B12 yang sama, iaitu sekitar 2.4 mcg setiap hari.

Adakah vitamin B12 mempunyai kesan sampingan?

Secara amnya, vitamin B12 agak selamat untuk kebanyakan orang, walaupun diambil dalam dos yang besar. Walau bagaimanapun, terdapat sesetengah laporan mengenai kegatalan ringan apabila mengambil vitamin ini. Kajian menunjukkan bahawa pengambilan vitamin B12 dengan dos berlebihan bersama kombinasi keadaan perubatan khas tertentu boleh menjurus kepada buta atau masalah darah yang serius. Oleh itu, bagi memastikan anak anda mengambilnya dengan cara yang betul, sentiasa berunding dengan doktor anda sebelum pengambilan vitamin B12 atau mana-mana suplemen.


Adakah Kolesterol Tinggi Menyebabkan Pembekuan Darah?

Kolesterol adalah sejenis lipid. Ia adalah sejenis bahan lilin (waxy), lemak seperti yang dihasilkan oleh hati secara semula jadi. Ia penting untuk membentukan membran sel, hormon tertentu dan vitamin D. Namun tahukah anda tentang bahaya kolesterol tinggi?

Kolesterol tidak latur di dalam air. Jadi ia tidak dapat beredar melalui darah anda. Bagi membantu mengangkut kolesterol, hati perlu menghasilkan lipoprotein iaitu partikel yang dihasilkan daripada
 lemak dan protein.

Ia membawa kolesterol dan trigliserida (jenis lipid lain) melalui aliran darah anda. Dua bentuk utama lipoprotein adalah lipoprotein berketumpatan rendah (LDL) dan lipoprotein berkepadatan tinggi (HDL).

Untuk mendapatkan lebih banyak info tentang Kesihatan Jantung, sila dapatkannya
di sini.

Kolesterol tinggi dan keadaan kesihatan

Jika anda sering melakukan pemeriksaan kesihatan tahunan, sudah pasti anda tahu bahawa pemeriksaan kolesterol ini penting dalam menilai tahap kesihatan jantung.

Kolesterol tinggi telah dikaitkan dengan keadaan
 kesihatan kardiovaskular seperti serangan jantung
dan strok. Tetapi kebanyakan orang tidak menyedari bahawa thrombosis adalah istilah perubatan bagi pembentukan bekuan darah yang menjadi punca kepada serangan jantung dan strok.

Tahap kolesterol tinggi adalah faktor risiko utama aterosklerosis, yang dikenali sebagai pengerasan arteri. Keadaan ini adalah pembentukan plak lemak di arteri yang
membekalkan darah ke jantung
 atau otak.

Menurut
American Heart Association
 (AHA), plak adalah gabungan kolesterol, lemak, produk sisa sel, kalsium dan fibrin (yang menyebabkan pembekuan darah). Sebahi plak lemak yang terus berkembang, ia boleh menyempitkan arteri dan
mengehadkan bekalan darah ke organ penting.

Pengurangan bekalan darah ke jantung boleh mengakibatkan angina dan mengurangkan bekalan darah ke kaki (claudication).

Bagaimana kolesterol tinggi menyebabkan pembekuan darah?

Kepingan plak aterosklerotik boleh merosot atau pecah yang mana mendedahkan bahan lemak di dalam plak ke darah.

Bahan lemak ini mencertuskan pembentukan bekuan darah di atas plak, dan bekuan itu berkembang dengan cepat sehingga menghalang arteri dan menghalang aliran darah normal.

Penyumbatan arteri jantung membawa kepada serangan jantung, manakala  penyumbatan arteri otak
 membawa kepada strok.

Pertubuhan Kesihatan Sedunia (WHO) melaporkan bahawa penyakit kardiovaskular kini bertanggungjawab untuk kira-kira 30 peratus daripada kematian global menjelang 2030.


Manipulasi Osteopatik Bantu Kurangkan Tekanan Darah

Sebagai salah satu penyakit yang paling popular di seluruh dunia, tekanan darah tinggi, atau hipertensi, boleh mengakibatkan banyak komplikasi malah kematian jika tidak dirawat. Pengubahsuaian gaya hidup dan ubat-ubatan merupakan rawatan yang biasa untuk hipertensi. Selain itu, manipulasi osteopatik, merupakan alternatif semula jadi, juga boleh menjadi pilihan yang hebat.

Ketahui punca dan simptom – simptomnya

Terdapat banyak punca yang menyebabkan tekanan darah tinggi: pengambilan natrium yang tinggi, obesiti, merokok, diabetes, masalah adrenal dan kelenjar tiroid, penyakit buah pinggang yang kronik, umur, stres, sejarah keluarga, dan lain-lain. Tekanan darah tinggi juga diketahui sebagai “pembunuh senyap” kerana kebanyakan pesakit tidak menunjukkan sebarang simptom. Sesetengah individu akan mengalami gejala seperti perubahan pada penglihatan, sakit kepala yang teruk, mual atau muntah, dan sebagainya.

Manipulasi osteopatik

Rawatan Manipulasi Osteopatik (OMT) merupakan pendekatan yang baik untuk merawat dan mencegah tekanan darah tinggi dan mengekalkan kesihatan jangka panjang. Ini adalah kaedah yang tidak invasif dan holistik yang berkesan mengawal dan menurunkan tekanan darah tinggi dengan meningkatkan kekuatan penyembuhan diri, bukan secara eksklusif bertindak kepada hipertensi semata – mata .

Lajur vertebra adalah pusat saraf yang penting untuk badan anda. Apabila bahagian tengah belakang atau kawasan lumbar tidak diselaraskan, situasi ini akan memberi kesan secara langsung terhadap peningkatan aktiviti simpatetik sistem saraf, yang mengaktifkan tindak balas lawan atau lari. Di sinilah OMT boleh membantu.

Dalam kajian klinikal, tiga puluh satu pesakit yang menggunakan kaedah memanipulasi osteopatik sebagai rawatan tambahan kepada terapi perubatan yang biasa menunjukkan peningkatan fungsi sistem vaskular serta penurunan tekanan darah sistolik berbanding dengan individu yang tidak menggunakannya. Manipulasi osteopatik, dengan meningkatkan mekanikal tulang belakang lumbar, dapat menormalkan sebarang rangsangan yang merangsang saraf serta menurunkan nada simpatik. Selain itu, ia juga boleh membantu merawat penyakit kronik. Sakit bahagian bawah belakang akan memberi kesan kepada mekanikal tulang belakang dan merangsang sistem saraf simpatetik.

Pengamal Osteopatik akan memfokus kepada teknik manual, termasuk pengimbangan semula, membetulkan kedudukan tulang kranial dan sacral serta memanipulasi organ dalaman yang tidak berfungsi secara normal.

Mengimbangi diafragma serta menyokong hati adalah penting untuk pengedaran cecair badan, lantas dapat mengelakkan tekanan darah yang berlebihan kepada organ penting lain seperti jantung, buah pinggang, otak.

Tulang leher dan bahagian atas badan sering menjadi tegang dan menyakitkan, di mana boleh menjadi fungsi penyebab berlakunya tekanan darah tinggi. OMT boleh meningkatkan mobiliti bahagian-bahagian ini. Selain itu, ‘melembutkan’ tulang rusuk boleh membuatkan degupan jantung yang optimum; oleh itu, ia tidak akan menemui sebarang rintangan semasa mengepam. Manipulasi osteopatik juga boleh membantu mengurangkan tekanan dan ketegangan, yang mampu untuk mengurangkan tekanan darah tinggi.


Minyak Masak Paket Hasil Kitar Semula Minyak Terpakai? Ini 3 Fakta Minyak Masak Polibag!

Disebabkan harga minyak masak paket yang jauh lebih murah, ramai yang mendakwa bahawa ia bukanlah minyak sawit berkualiti, sebaliknya hanyalah minyak yang dikitar semula. Isu minyak masak paket yang kononnya dikatakan telah dikitar semula bukanlah satu isu yang baru.

Ia telah digembar-gemburkan sejak 10 tahun yang lalu. Persoalannya, benarkah minyak masak polibag ini berkualiti rendah dan mengapa harganya jauh lebih murah?

Untuk mendapatkan lebih banyak info berkenaan Kesihatan, anda boleh klik
di sini
.

Harga minyak masak paket murah kerana minyak kitar semula?

Mungkin anda pernah mendengar dakwaan atau desas-desus berkenaan kualiti minyak masak polibag.

Ada yang mengatakan bahawa minyak masak polibag ini dihasilkan melalui proses kitar semula
minyak-minyak masak
 terpakai.

Malah ada yang mendakwa bahawa status halal minyak masak polibag ini diragui disebabkan
minyak-minyak terpakai
 ini dikutip daripada kedai-kedai makan yang memasak makanan tidak halal.

Tidak kurang juga yang menyatakan bahawa kualiti minyak masak polibag ini tidak setanding dengan
minyak masak
 kemasan botol.

Sejauh manakah dakwaan-dakwaan ini?

#1. Mengapa harga minyak masak paket murah?

Ada yang mempercayai bahawa
minyak masak
 polibag ini dijual murah berbanding kuantiti yang sama dalam kemasan botol kerana ia telah dikitar semula.

Dakwaan ini ternyata TIDAK BENAR.

Untuk pengetahuan anda,
minyak masak
 polibag dengan berat 1 kilogram ini merupakan jenis minyak masak yang disubsidikan oleh Kerajaan Malaysia.

Memandangkan ia telah disubsidi, maka harganya telah dikawal dan hanya boleh dijual dengan harga yang telah ditetapkan oleh kerajaan.

 Selain itu, ia juga lebih murah berbanding
minyak kemasan botol
 dengan kuantiti yang sama kerana ia hanya dibungkus dengan plastik polibag sahaja.

Oleh itu, kos pengeluaran juga menjadi lebih murah dan ia boleh dijual semula dengan harga yang lebih rendah.

Untuk
minyak dalam kemasan botol
 pula, ia tidak disubsidikan oleh kerajaan dan menyebabkan harganya tidak dikawal.

Pengilang boleh menentukan harga mereka sendiri bagi
produk minyak sawit botol
 keluaran mereka berdasarkan harga pasaran semasa.

#2. Minyak masak polibag bukan minyak kitar semula

Dakwaan ini juga bukanlah satu dakwaan yang benar dan ia sama sekali tidak berasas.

Ini kerana, pihak Majlis Minyak Sawit Malaysia (MPOB) hanya memberikan lesen mengitar semula
minyak masak
 terpakai untuk dijadikan bahan biodiesel atau bahan-bahan lain seperti makanan haiwan atau sabun sahaja.

Ia sama sekali tidak digunakan untuk menghasilkan semula
minyak masak
 terpakai.

Tambahan pula, kos untuk mengitar semula
minyak masak
 terpakai ternyata lebih tinggi berbanding daripada kos menghasilkan minyak masak baharu.

Oleh itu, mana mungkin pengilang akan menjual kembali minyak tersebut dengan harga yang rendah untuk mengaut keuntungan jika kos
mengitar semula minyak
 adalah jauh lebih tinggi.

Pihak Kementerian Kesihatan Malaysia (KKM) serta Kementerian Perdagangan Dalam Negeri dan Hal Ehwal Pengguna (KPDNHEP) juga telah menjalankan pemeriksaan, dan tiada sebarang aktiviti mengitar semula
minyak masak
 untuk digunakan kembali sebagai minyak memasak dikesan di negara ini.

#3. Minyak masak pek plastik berkualiti rendah berbanding minyak botol?

Untuk pengetahuan anda,
minyak masak
 yang dibungkus secara paket atau dalam polibag ini bukanlah berkualiti rendah.

Ia dihasilkan melalui proses yang sama seperti minyak masak botol dan mempunyai kualiti yang sama atau setanding dengan minyak masak botol.

Minyak masak botol tidak semestinya mempunyai kualiti yang lebih baik berbanding minyak masak polibag.

Kebanyakan pengilang hanya membotolkan minyak masak yang telah diproses tanpa melakukan sebarang proses tambah nilai kepada minyak tersebut agar ia boleh dijual kembali dengan harga yang lebih tinggi.

Dalam erti kata lain, proses pembotolan yang meningkatkan kos pengeluaran menyebabkan harga minyak botol lebih tinggi berbanding minyak masak polibag.

Jadi, kenapa ada minyak masak paket yang kelihatan keruh atau gelap?

Mungkin anda ada terlihat, mengapa sesetengah minyak masak polibag mempunyai warna yang lebih gelap atau keruh berbanding minyak masak botol.

 Untuk pengetahuan anda, sesetengah pengilang akan melakukan proses tambah baik kepada minyak masak dalam kemasan botol.

Antara proses yang dilakukan ialah proses penapisan secara berulang bagi meningkatkan tahap kejernihan minyak tersebut.

Selain itu, proses penapisan berulang ini bertujuan untuk mengurangkan titik awan (
cloud point
) minyak masak terbabit.

Oleh sebab itu, ada kalanya minyak masak paket kelihatan lebih gelap kerana ia mempunyai titik awan (
cloud point
) yang lebih tinggi berbanding minyak masak botol.

Minyak masak dengan titik awan yang lebih tinggi akan lebih cepat untuk beku apabila berada dalam persekitaran dengan suhu yang rendah.

Perlu beli minyak masak pek plastik atau botol?

Ini bergantung kepada kemampuan anda. Jika anda mampu untuk membeli minyak masak botol, maka teruskan pembelian anda.

Namun jika anda kurang berkemampuan untuk membeli minyak masak botol, maka dapatkan minyak masak paket kerana kualitinya sama sahaja dengan minyak masak botol.

Tambahan pula, harga minyak masak botol kini sudah mencecah lebih RM40.00 bagi kemasan botol 5 kilogram!


COVID-19 Makin Merebak, Ini 10 Persiapan Sebelum Raya Anda Kena Buat Dari Sekarang

Untuk mendapatkan lebih banyak info tentang coronavirus di Malaysia, sila dapatkannya di sini.

Ramadhan telah tiba. Tak lama lagi, kita akan menyambut raya pula. Anda merancang nak balik kampung ke sepanjang PKP nanti?

 Tapi dengan sekarang sedang kecoh tentang virus Wuhan, apakah persediaan anda?

Berikut merupakan statistik semasa jangkitan COVID-19 di Malaysia:

[covid_19]

Percutian vs virus Wuhan yang makin merebak

Sebut saja balik kampung, pastinya ia satu perkara yang menyeronokkan. Apatah lagi jika ia untuk balik berjumpa keluarga yang telah lama tak dijumpai
.

Tapi memandangkan sekarang sedang hangat kes virus Wuhan, apakah persediaan yang boleh anda ambil untuk
mengelakkan keluarga anda dijangkiti terutamanya bagi kanak-kanak
?

Sebelum berbincang lebih lanjut tentang tip yang patut diamalkan sepanjang raya kelak, apa kata anda ambil tahu tentang virus Wuhan melalui infografik di bawah ini.

Mencegah adalah lebih baik dari merawat. Ini 10 tips yang wajib diamalkan oleh anda sepanjang cuti raya ini bagi mencegah penularan virus corona:

 Vaksin

Pastikan anda mendapatkan nasihat dan rundingan doktor mengenai tahap kesihatan dan keluarga.

Anda
mungkin memerlukan beberapa jenis suntikan vaksin
, dan sesetengah vaksin memerlukan sedikit masa sebelum antibodi terbentuk.

Oleh sebab itu, anda disarankan mengambil vaksin beberapa minggu sebelum ke mana-mana.

 Membasuh tangan

Sentuhan merupakan antara salah satu punca penyakit berjangkit.

Untuk mengelaknya,
anda haruslah memastikan anak-anak mencuci tangan dengan kerap
.

Pastikan anak mencuci tangan
menggunakan sabun
 dan air sekurang-kurangnya 30 saat sebelum dibilas. Lakukan proses ini setiap kali sebelum atau selepas makan, selepas keluar bilik air dan apabila perlu.

Artikel berkaitan:

Anda Fikir Hand Sanitizer Berkesan Membasmi Kuman? Jangan Terkejut Bila Tahu Risiko Ini!

Hand Sanitizer Boleh Bunuh Kuman Pada Tangan?

 Gel pembersih tangan

Sekiranya anda khuatir susah ingin mencari sumber air terutamanya ketika bercuti,
pastikan anda membawa gel pembersih tangan (
hand sanitizer)
 sebagai pengganti air
.

Gunakan ia apabila diperlukan untuk tempoh sekurang-kurangnya empat minit setiap penggunaan.

Umumnya, kebanyakan
gel pembersihan tanga
n diperbuat dari sebatian alkohol. Ada yang mengandungi sebatian antibiotik, yang lebih cenderung untuk membunuh bakteria.

Tapi ia tak berfungsi untuk melawan virus seperti selesema.

Untuk memahami berkenaan bagaimana virus ini boleh menyebabkan anda sakit, sila tonton video di bawah ini:

https://www.facebook.com/HelloDoktorMY/videos/115200726587889/

 Hindari sentuhan langsung

Jika anda tidak mencuci atau membersihkan tangan,
elakkan menyentuh mata, hidung dan mulut anda
. Ini antara cara yang boleh menghindari sebarang jangkitan daripada memasuki badan.

 Mengelap segalanya

Salah satu cara untuk menghindari sebarang jangkitan virus seperti virus corona ini adalah anda digalakkan untuk mengelap segala barang yang akan anda sentuh dengan
tisu
 pembersih (
sanitary wipes
).

Terutamanya pada tempat duduk anak-anak anda seperti kerusi bayi dan sebagainya.

Jangan lupa pakai topeng muka

Pemakaian topeng muka
 merupakan cara terbaik untuk mengelak jangkitan virus korona.

Pemakaian topeng muka ini sangat penting jika percutian anda memerlukan anda menaiki sebarang pengangkutan awam seperti kapal terbang
.

Pastikan setiap ahli keluarga anda terutama
si kecil
 dipakaikan topeng muka, lebih-lebih lagi jika terpaksa duduk bersebelahan dengan individu yang batuk dan
 bersin
.

Artikel berkaitan:

Jangan Ambil Mudah! Pakai Topeng Muka di 3 Lokasi Ini

Topeng Muka N95 atau Surgical Mask, Mana Satu Boleh Lindungi Anda Dari Coronavirus?

Jaga pemakanan anda

Sememangnya rugi jika pergi bercuti, tetapi tidak mencuba makanan tempatan di sana.

Walau bagaimanapun, anda dinasihatkan untuk menghindari makanan atau minuman yang sudah terdedah dalam tempoh yang lama, sayur-sayuran mentah dan sebarang makanan yang tidak dimasak, dan salad atau buah-buahan yang tidak dibasuh.

 Banyakkan minum air

Dapat meneguk air sejuk pastinya amat melegakan selepas penat berjalan-jalan, bukan? Tetapi ketika bercuti di luar negara, terutamanya di China semasa penularan wabak corona ini, sebaiknya pilihlah untuk
minum air
 yang
sudah dimasak atau air mineral yang dibotolkan.

 Hindari tempat sesak

Tempat yang sesak bermaksud risiko untuk mendapat sebarang jangkitan virus adalah lebih tinggi. Jadi sebaiknya hindari tempat yang terlalu sesak, jika boleh, lebih-lebih lagi apabila terdapat anak kecil bersama anda.

Ini kerana sistem imun mereka lebih rendah dan lebih terdedah kepada sebarang jangkitan.

Ketahui dengan lebih lanjut
mengapa kerajaan menguatkuasakan Perintah Kawalan Pergerakan
 melalui artikel ini.

 Gunakan tisu

Sekiranya anda atau ahli keluarga anda batuk atau bersih, sebaiknya gunakan
tisu
 kerana ia boleh dibuang selepas digunakan. Ini kerana jika anda menggunakan sapu tangan, terdapat risiko pembiakan kuman dan bakteria.

[mc4wp_form id=’115319″]

Akhir kata

Tidak salah untuk bercuti, tapi pastikan anda mengambil langkah-langkah persediaan yang sewajarnya untuk keluarga dan anak-anak.

Namun, jika keadaan kesihatan anda atau keluarga tidak mengizinkan, sebaiknya tundakan percutian. Faktor kesihatan adalah lebih penting berbanding percutian.

Hello Health Group
 tidak menyediakan nasihat perubatan, diagnosis, atau rawatan.

#HelloHealthGroup, #HelloDoktor, #HelloHealthCoronaVirus

Baca artikel berkaitan:

Naik Bas Balik Kuantan, Pemuda Positif COVID-19 Bakal Tambah Jumlah Kes Di Malaysia?

195 Tempat Dilanda Wabak COVID-19, Sila Kuarantin Diri Jika Pernah Ke Tempat Ini #StayAtHome

8 Soalan Bermain Di Fikiran Tentang COVID-19 Yang Anda WAJIB Tahu, Jangan Panik!


Kekerapan Hubungan Seks Mengikut Umur Akan Menurun Bila Sudah Tua?

Sebagai pasangan suami isteri yang sedang meningkat usia
, adalah sangat penting untuk kalian berdua tahu tentang kekerapan hubungan seks mengikut umur paling ideal.

Ini kerana masih ramai individu yang tidak tahu dan cenderung melakukan persetubuhan tanpa panduan sekali gus menjejaskan kehidupan dan kesejahteraan seksual di kamar tidur.

Persoalannya, berapa kekerapan hubungan seks mengikut umur yang terbaik? Jom baca artikel!

Kenapa seks itu penting dalam rumah tangga?

Di dalam rumah tangga, tiada apa yang lebih penting daripada
 perasaan cinta, sayang, rindu, dan bahagia
. Tanpanya, maka tidak ada guna untuk dua individu itu berpasangan.

Dalam pada itu, ada satu perkara lebih penting daripada perasaan dalam rumah tangga iaitu seks. Ia adalah keperluan dan kemestian di dalam hubungan cinta antara dua orang lain jantina.

Seks itu penting dalam rumah tangga untuk individu
 menyalurkan syahwat, meneruskan zuriat serta dapat memastikan kehidupan bersama pasangan kekal sihat dan sejahtera.

Dalam erti kata lebih mudah, seks itu bukan lagi satu kemahuan yang anda boleh pilih untuk buat atau tidak. Sebaliknya, ia adalah
kewajipan mereka yang bergelar suami isteri
.

Disebabkan itu pula, ia perlu dan mesti diamalkan dengan kuantiti serta kualiti yang terbaik. Adakah anda tahu berapa kali seks itu perlu dilakukan dalam satu tempoh tertentu?

Berapa kali harus buat seks dalam seminggu?

“Sebenarnya, tidak wujud jumlah yang normal atau tetap untuk pasangan suami isteri itu
melakukan seks dalam seminggu
 kerana setiap hubungan itu berbeza dan bergantung kepada masing-masing”, jelas Pakar Seks, Dr Logan Levkoff.

Maksud sebenar di dalam kenyataan di atas adalah istilah ‘normal’ atau ‘tetap’ itu perlu dipelajari dan difahami oleh anda dan pasangan sendiri melalui teknik komunikasi.

Pun begitu, ada sebuah kajian pada tahun 2017 yang mengatakan sebenarnya ada jumlah
berapa kali seks untuk seminggu
 yang ideal untuk dipraktikkan oleh suami isteri.

Menurut kajian terbitan jurnal
Archives of Sexual Behavior,
majoriti pasangan yang tinggal di Amerika Syarikat akan melakukan hubungan seks sekurang-kurangnya 54 kali dalam masa setahun. Jika dihitung, kebanyakan mereka ini akan melakukan seks sekali seminggu.

Ia dipersetujui dalam kajian lain yang telah berlangsung selama hampir 40 tahun dan diterbitkan dalam jurnal
Social Psychological and Personality Science
. Tambah mereka lagi, seks sekali seminggu sudah memadai untuk membuat pasangan suami isteri itu kekal bahagia.

Kekerapan hubungan seks mengikut umur!

Pun begitu, ada yang mungkin kurang lengkap tentang 2 kajian di atas tadi kerana ia tidak fokus kepada kekerapan hubungan seks mengikut umur individu dan pasangan.

Menurut sebuah kajian baharu
Healthy Life Tricks
, kekerapan hubungan seks mengikut umur itu sangat penting kerana ia
bergantung pada tahap kesihatan tubuh badan
.

Pengkaji
Kinsey Institute of Sex, Reproduction and Gender
telah menyimpulkan perkara berikut:

Usia 18 ke 29 tahun

Pasangan yang berada di dalam kategori ini pasti memiliki
 kemahuan dan kemampuan seksual yang sangat tinggi
. Jadi, mereka perlu melakukan hubungan seks sekurang-kurangnya 112 kali setahun atau 2 kali seminggu.

Usia 30 ke 39 tahun

Mereka yang berada di dalam kategori ini pula disarankan untuk melakukan hubungan seks kira-kira 86 kali setahun atau 7 kali sebulan.

Usia 40 ke 49 tahun

Mereka yang berada di dalam kategori ini pula disarankan untuk melakukan hubungan seks kira-kira 69 kali setahun atau 5 kali sebulan.

Melalui kajian ini, kita semua dapat lihat bahawa kekerapan hubungan seks mengikut umur itu akan mula
 menurun dari tahun ke tahun namun tidak begitu mendadak
.

Ini kerana kemahuan dan kemampuan seksual turut akan menjunam jatuh tetapi ia masih perlu dilakukan bag
i mengelakkan proses penuaan berlaku dengan lebih cepat
.

Konklusinya, anda tidak boleh menjadikan usia sebagai alasan hubungan seks yang kian hambar!

Seks penting dalam kehidupan untuk kesihatan

Dalam erti kata lebih mudah, memang benar bahawa kekerapan seks mengikut umur itu akan menurun dari tahun ke tahun.
Namun, ia masih tertakluk pada individu
.

Sekiranya kemahuan dan kemampuan seksual anda masih berada di tahap baik, maka angka yang dinyatakan di dalam kajian itu
mungkin boleh disesuaikan dengan anda
.

Dapatkan informasi dan nasihat daripada doktor jika anda dan pasangan ingin tahu lebih lanjut.


Terapi Hormon Untuk Kanser Payudara

Kanser payudara adalah tumor malignan yang bermula dan tumbuh di payudara. Tumor ini boleh tumbuh dan menyerang tisu berdekatan atau pergi ke organ lain yang jauh. Perkembangan ini disebut metastasis. Rawatan kanser payudara bertujuan untuk menghilangkan tumor ini dan mencegah pertumbuhan tumor pada masa depan.

Terapi hormon adalah satu bentuk terapi sistemik, bermakna ia mencapai sel-sel kanser hampir di mana saja di dalam badan dan bukan hanya di payudara. Ia disyorkan untuk wanita dengan kanser payudara reseptor positif  (ER-positif dan/atau PR-positif), dan ia tidak membantu wanita yang tumornya reseptor negatif (kedua-dua ER dan PR-negatif).

Bilakah terapi hormon digunakan?

Terapi hormon sering digunakan selepas pembedahan (sebagai terapi adjuvan) untuk membantu mengurangkan risiko kanser yang datang kembali. Kadang-kadang ia bermula sebelum pembedahan (sebagai terapi neoadjuvan) juga. Ia biasanya diambil sekurang-kurangnya 5 tahun. Terapi hormon juga boleh digunakan untuk merawat kanser yang telah kembali selepas rawatan atau yang telah merebak ke bahagian badan yang lain.

Bagimana terapi hormon berfungsi?

Menurut Persatuan Kanser Amerika, dalam kanser payudara tertentu, hormon estrogen dan progestron wanita boleh merangsang pertumbuhan sel kanser. Kanser adalah hormon reseptor positif yang tumbuh apabila ia melekat pada reseptor sel kanser. Kira-kira dua pertiga daripada semua kanser payudara adalah hormon reseptor positif.

 Terapi hormon bertujuan untuk mencegah estrogen daripada mengikat kepada reseptor untuk melambatkan atau mencegah pertumbuhan kanser.

Pakar patologi akan melakukan ujian ke atas sel-sel kanser payudara untuk menentukan sama ada mereka mempunyai reseptor yang memakan estrogen atau progesteron, merangsang pertumbuhannya. Jika sel kanser mempunyai reseptor ini, doktor anda boleh mengesyorkan ubat terapi hormon, seperti penghalang atau perencat. Kedua-dua jenis ubat ini membantu memusnahkan sel kanser dengan memotong bekalan hormon mereka.

Kesan sampingan terapi hormon

Seperti mana-mana rawatan, terapi hormon juga boleh menyebabkan kesan sampingan.  Setiap orang mepunyai tindak balas yang berbeza terhadap ubat-ubatan dan sesetengah orang mempunyai lebih kesan sampingan berbanding orang lain.

Kesan sampingan terapi hormon yang paling biasa adalah simptom menopaus, seperti:

Berpeluh malam

Kekeringan faraj

Mengurangkan libido (nafsu seks)

Perubahan mood

Kesan sampingan biasa dengan kebanyakan ubat hormon termasuk:

Sakit sendi/otot dan kekakuan

Sakit kepala

Loya

Kesan pada tulang

Kepenatan atau keletihan (keletihan yang melampau)

Sesetengah kesan sampingan boleh dialami dengan semua terapi hormon, sementara yang lain adalah khusus untuk ubat tertentu. Jika anda perasan terhadap sebarang kesan sampingan, maklumkan kepada doktot anda segera.


Sapu Oat Sebagai Masker, Ini 5 Petua Hilangkan Jeragat Degil Cara Tradisional!

Jeragat yang banyak di wajah
 bukan sahaja boleh menjejaskan tahap kecantikan malah keyakinan diri individu. Tanpa perlu membazirkan wang, masa dan tenaga, kami akan kongsikan cara hilangkan jeragat tradisional yang anda mesti cuba di rumah hari ini juga!

Untuk mendapatkan lebih banyak informasi tentang Kesihatan Kulit, anda boleh klik
di sini.

Apa maksud, punca & kesan jeragat di wajah?

Buat anda yang belum tahu, jeragat adalah antara masalah kulit paling membimbangkan. Kondisi ini akan membuatkan wajah timbul tompok-tompok kecil terutama di dahi, pipi dan hidung.

Sering kali individu keliru tentang
kondisi jerawat atau jeragat
 sedangkan jerawat adalah masalah kulit berkenaan dengan liang pori manakala jeragat pula lebih berkaitan dengan pigmentasi.

Berbeza dengan jerawat, jeragat bukan disebabkan oleh minyak namun faktor risiko yang berikut:

Genetik

Hormon

Produk kosmetik

Cahaya matahari

Penuaan

Ciri utama masalah jeragat adalah ia akan menyebabkan wujud tompok-tompok kecil dengan tona warna berbeza berbanding kulit asal, lantas mengakibatkan isu
tona kulit yang kurang sekata
.

Jika masalah jeragat dibiarkan tanpa pengambilan sebarang ubatan atau rawatan, maka ada risiko anda menjadikan ia lebih teruk sekali gus menjejaskan aspek kecantikan serta keyakinan diri.

Ia tidak boleh dibiarkan, anda perlu segera lakukan sesuatu dengan
 petua-petua hilangkan jeragat
!

Petua hilangkan jeragat degil cara tradisional!

Kami tidak akan menafikan bahawa langkah terbaik untuk
 menghapuskan jeragat di wajah
 adalah dengan pengambilan ubatan atau rawatan klinikal yang telah diperakui oleh pakar dermatologi.

Pun begitu, itu bukan bermakna anda tidak boleh berbuat sebarang cara yang lain sebagai langkah alternatif. Sebenarnya, penggunaan bahan tradisional termasuk lidah buaya telah lama terkenal.

Juga dikenali dengan nama aloe vera, ia memang bagus untuk kulit
 terutama masalah jeragat
. Gel hasil pengekstrakan tumbuhan ini mengandungi komponen aloesin yang memiliki ciri unik serta efektif dalam mengurangkan atau menghilangkan pigmentasi pada kulit.

Baca lagi artikel berkaitan:

Cela Jeragat Susah Nak Hilang, Cuba Guna 8 Bahan Alami Ini Untuk Membantu!

Jeragat Punca Diri Tak Confident? 8 Bahan Dalam Krim Ini Boleh Bantu Hilangkannya, Cubalah!

Selain lidah buaya, ada banyak lagi petua hilangkan jeragat degil cara tradisional seperti di bawah:

#1. Gunakan serbuk soda penaik

Pertama,
serbuk soda penaik
 atau
baking soda
amat bagus untuk kulit kerana ia mempunyai sifat yang mampu membantu mengelupaskan sel kulit mati dan menyingkirkan kotoran pada kulit.

Dalam pada itu, ia juga mampu membantu mengekalkan
 tahap keseimbangan pH pada kulit
 anda sekali gus menjadikan ia salah satu bahan utama dalam usaha mengatasi isu jeragat wajah.

Caranya, individu hanya perlu menyapukan serbuk soda penaik pada kawasan yang berjeragat dan mencucinya dengan air bersih. Ulang sebanyak 2 ke 3 kali seminggu agar lebih berkesan.

Cara hilangkan jeragat #2. Jus lemon

Tinggi dengan kandungan asid hidroksi alfa, jus buah lemon juga boleh membantu mengelupaskan sel kulit mati selain menumbuhkan sel kulit baru yang telah terjejas angkara masalah jeragat.

Caranya juga mudah iaitu hanya perah buah lemon sehingga jadi jus sebelum disapukan pada
kulit muka yang bermasalah
. Kemudian, biarkan dan bersihkan lalu ulang beberapa kali seminggu.

Cara hilangkan jeragat #3. Cuka epal

Memiliki sifat astrigen, cuka epal mampu menyingkirkan
minyak berlebihan dari dalam kulit
. Kulit juga akan lebih dilindungi dari masalah infeksi ekoran ia ada sifat antibakteria dan antiseptik.

Caranya tidak sukar iaitu campurkan 1 per 3 cuka epal dengan tepung sebelum sapukan bahan tadi pada kulit berjeragat. Seperti di atas, ia juga kena diulang banyak kali agar lebih berkesan.

#4.
Oatmeal
 juga boleh membantu!

Siapa sangka oat bukan hanya boleh dimakan bahkan disapu pada kulit? Untuk pengetahuan anda semua, ia akan bertindak sebagai agen pengelupasan kulit semula jadi selain mampu bekerja demi
memastikan kulit sentiasa bersih
 dari segala macam jenis noda.

Boleh disapukan begitu sahaja atau dicampurkan bahan seperti madu serta susu, ia biasa dijadikan sebagai
masker
kulit wajah
.
Apa yang menarik, ia boleh digunakan pada waktu tidur malam!

#5. Cara hilangkan jeragat dengan telur?

Akhir sekali, individu juga mungkin boleh sapukan telur (ambil bahagian putihnya sahaja) ke atas kulit sebagai cara hilangkan jeragat. Caranya sama juga seperti
bahan-bahan tradisional lain
 di atas.

Pun begitu, anda diingatkan bahawa cara di atas sekadar petua tradisional yang mungkin berkesan buat sesetengah individu, jadi ia mungkin tidak berhasil untuk anda.

Sebaiknya, dapatkan
nasihat dan informasi pakar dermatologi
 untuk menguruskan cara hilangkan jeragat ya!


Rawatan Imunoterapi HIV Baru: Buru Dan Bunuh

Sebelum kita berbincang tentang rawatan imunoterapi HIV baru, mari kita lihat situasi semasa – Rawatan untuk penyakit HIV masa kini adalah hasil kerja keras daripada bertahun-tahun kajian dan dana yang mencecah lingkungan berbilion ringgit. Kini, atas kerja keras dan kemajuan yang diperoleh dalam bidang ini, kita berjaya menyusun rejim Rawatan Aktif Antiretroviral (HAART) yang membolehkan pesakit hidup dalam keadaan hampir sama dengan manusia tanpa penyakit tersebut (mampu berkahwin, bekerja dan memperoleh zuriat) dan sampai ke jangka hayat sepatutnya untuk mereka – penyakit yang dahulunya dikira sebagai hukuman maut dan isolasi, kini berubah menjadi pengalaman hidup hampir normal.

Namun begitu, di sebalik kejayaan menghasilkan beban virus dalam darah yang hampir tidak boleh dikesan, rejim terkini mempunyai had dan kekurangannya. Sebagai contoh, anda perlu mengambil 2 atau 3 jenis ubat dalam rejim ini setiap hari, tanpa gagal, buat seumur hidup, dan seperti perkara-perkara lain dalam hidup ini, rawatan ini bukanlah tanpa kesan sampingannya. Sebab kedua (berkait rapat dengan sebab pertama) adalah alasan mengapa seseorang itu perlu untuk mengambil ubat-ubatan ini seumur hidup mereka adalah kerana di sebalik kebolehan masa kini ubat tersebut (membunuh virus dalam darah, menghalang virus masuk ke dalam sel dan menghalang integrasi virus ke dalam DNA hos manusia) kita masih tidak mampu untuk ‘menendang’ keluar virus yang telah berintegrasi ke dalam sel-sel imun badan untuk keluar ke dalam salur darah supaya ianya boleh dibunuh. Natijahnya, mereka kekal terpendam dalam sel tersebut, memaksa pesakit untuk terus mengambil rejim rawatan sedia ada seumur hidup mereka.

Hinggalah baru-baru ini, penemuan yang memberangsangkan berkaitan rawatan imunoterapi HIV baru telah dibuat dan diterbit dalam
jurnal EBioMedicine
 awal bulan ini. Kumpulan pengkaji daripada University of Pittsburgh ini berjaya untuk membangunkan rawatan imunoterapi HIV baru yang bukan sahaja memaksa virus untuk keluar daripada bersembunyi di dalam sel imun, bahkan membunuhnya – sejenis rawatan yang serba boleh. Walaupun kajian ini belum memasukkan fasa percubaan dalam manusia, pembangunannya mampu membawa kepada penghasilan vaksin HIV pertama.

Bagaimana Mereka Berjaya Membangunkan Rawatan Imunoterapi HIV baru?

“Terdapat banyak saintis yang cuba untuk membangunkan rawatan untuk HIV dan lazimnya, motif rawatan mereka dibina berdasarkan konsep ‘tendang keluar dan bunuh’ (merujuk kepada memburu virus yang menyorok dalam sel imun dan menendangnya keluar ke dalam darah untuk dibunuh),’ kata penulis senior dan profesor mikrobiologi dan penyakit berjangkit di pusat kesihatan awam Pitt, Robbie Mailliard. “Terdapat banyak rawatan dan terapi yang menjanjikan, sedang dibangunkan untuk membunuh virus ini namun, pingat emas sebenar adalah dalam mencari jalan bagaimana untuk memburu dan mengesan sel imun yang menyimpan virus HIV dan menendang keluar virus ini daripada bersembunyi’

Proses ‘menendang’ ini adalah perlu kerana selagi seseorang itu meneruskan dan mengambil rawatan HAART, virus ini akan terus kekal terpendam dalam fasa tidak aktif, dengan menyatukan dirinya dalam DNA sel imun yang diberi nama sel pembantu T sel. Jadi, pasukan pengkaji ini memilih untuk melihat dan mengkaji virus lain yang turut berupaya untuk menjadi terpendam dan menjangkiti lebih separuh orang dewasa – dan juga 95% pesakit HIV:
Cytomegalovirus (CMV)
, yang berupaya untuk mengakibatkan jangkitan mata dan penyakit serius lain, namun dikawal baik oleh sistem imun yang sihat.

Sistem imun menghabiskan banyak masa memastikan CMV terkawal; Dalam sesetengah orang, 1 daripada setiap 5 sel T adalah khusus untuk virus ini. Ini menyebabkan pasukan pengkaji terfikir bahawa mungkin sel-sel yang khusus untuk melawan CMV ini turut membentuk sebahagian besar bekalan sel-sel yang mengandungi HIV? Untuk menguji hipotesis ini, mereka membangunkan imunoterapi yang bukan sahaja memburu HIV, bahkan untuk mengaktifkan sel pembantu T yang khusus terhadap CMV.

Untuk menjalankan eksperimen ini, pasukan pengkaji memerlukan banyak darah dan menurut penulis utama kajian ini, Jan Kristoff, mereka terhutang budi terhadap pesakit yang memberi kerjasama dan sokongan sehinggakan terdapat mereka yang menghabiskan masa sehingga 4 jam dengan mesin penganalisa di samping kembali semula untuk memberi lebih banyak sampel darah. Teras rawatan imunoterapi HIV baru ini adalah sel yang diberi nama sel dendritik, yang lazimnya digunakan untuk rawatan imunoterapi kanser dan jenis konvensional rawatan ini turut digunakan dalam mencetuskan sistem imun untuk membunuh HIV. Walau bagaimanapun, keupayaan sel dendritik untuk memburu dan menendang virus HIV keluar daripada penyembunyiannya dalam sel T masih belum diketahui. Dalam kajian ini, pasukan pengkaji ini menyediakan “antigen-presenting type 1-polarized, monocyte-derived dendritic cells” (MDC1), dalam makmal untuk memburu dan mengaktifkan sel yang khusus terhadap CMV, dengan kepercayaan bahawa sel-sel ini mengandungi HIV terpendam.

Apabila MDC1 ini ditambah dalam sampel sel pembantu T yang mengandungi HIV terpendam, ianya berjaya mengundurkan proses pemendaman, menendang keluar virus HIV yang menyorok tadi, dan dalam saat-saat yang dinantikan, tanpa menambah ubat tambahan atau terapi lain, MDC1 berupaya untuk merekruit sel T pembunuh untuk menghapuskan sel yang telah dijangkiti. Para pengkaji memperincikannya sebagai imunoterapi yang mirip pisau tentera Swis.

Pasukan pengkaji kini menyusun pelan untuk memulakan fasa percubaan dalam manusia – dengan harapan satu hari nanti, vaksin dapat dihasilkan yang membolehkan individu yang dijangkiti tidak lagi perlu untuk mengambil ubat-ubatan setiap hari.

Hello Health Group
 tidak memberi nasihat perubatan, diagnosis dan juga rawatan.


Nak Didik Si Manja Untuk Makan SAYUR? Ibu Boleh Cuba 9 Tip Ini, Diyakini Berkesan!

Tidak dinafikan ada kanak-kanak yang begitu mudah untuk memakan sayuran dan buah-buahan. Namun boleh dikatakan kebanyakan anak susah makan sayur, bukan? Bertenang, ada cara yang boleh ibu cuba.

Untuk mendapatkan lebih banyak info tentang Keibubapaan, sila dapatkannya
di sini.

Anak susah makan sayur?

Situasi anak makan mee atau pasta sambil mengasingkan sayur adalah perkara biasa yang dilihat dalam keluarga. Inilah cabaran yang perlu dihadapi oleh ibu bapa dalam mendidik anak menggemari makanan berkhasiat.

Mengetahui bahawa sayur-sayuran dan buah-buahan merupakan menu wajib yang perlu diambil setiap hari, jadi ibu bapa perlulah
mengambil inisiatif untuk mendidik
anak mereka menggemari kedua-dua makanan
superfood
 ini.

Bagaimana cara kalau anak susah makan sayur?

Teruskan membaca tips-tips di bawah.

Baca juga:

Tips latih anak memakan buah & sayuran:

Pastikan buah-buahan dan sayur-sayuran
sentiasa disediakan dalam makanan harian keluarga. Pelbagaikan pilihan buah dan sayur serta tawarkannya sebagai snek yang boleh diambil di antara waktu makan

Sentiasa pastikan dua makanan ini berada dalam peti sejuk anda.

Sediakan salad seperti
garden salad
atau
caesar salad
beberapa kali seminggu.

Sesekali, tawarkan anak anda pasta vegan, dengan cara menggantikan daging atau ayam kepada sayur-sayuran.

Jangan lupa untuk memasukkan sayur-sayuran berdaun hijau atau oren dalam menu anda setiap hari kerana ia merupakan sumber vitamin A yang baik.

Satu lagi sumber nutrien penting yang perlu diambil setiap hari ialah vitamin C. Antara makanan yang kaya dengan vitamin C ialah buah oren, limau gedang, strawberi, tembikai, tomato dan brokoli.

Selitkan buah atau sayur dalam setiap hidangan utama bersama keluarga, seperti, masukkan buah raspberi dalam bijirin pagi, beberapa
potong buah-buahan atau salad
 dalam menu makan tengah hari anak anda atau buah potong untuk makan malam bersama keluarga.

Perkara paling penting sebelum mendidik anak susah makan sayur untuk menggemari sayuran dan buah ialah anda sendiri perlu menunjukkan contoh teladan yang baik. Sebagai ibu bapa, anda sendiri perlu menggemari dua jenis makanan ini dan menjadikannya amalan setiap hari.

Anda juga boleh tawarkan anak jus buah-buahan. Sebaik-baiknya, berikan anak anda 100% jus buah-buahan tanpa gula.

Dalam mendidik anak susah makan sayur dan buah untuk berubah pastikan jumlah yang diberikan adalah bersesuaian.

Bersederhanalah dalam memberikan mereka kedua-dua jenis makanan ini.

Ibu bapa disarankan untuk banyak meluangkan masa bersama anak-anak kerana terdapat kajian yang mengatakan bahawa kanak-kanak akan makan buah-buahan dan sayuran, serta kurang makan makanan yang tidak sihat semasa bersama keluarga mereka.


Ramai Sakit Jiwa Angkara COVID-19, Mungkinkah PKPB Kali Ini Bakal Tambah Bilangan Pesakit Mental?

Pandemik COVID-19 datang membawa 1001 dugaan buat kita semua. Menerusi berita – tidak kiralah di kaca televisyen, laman sesawang atau di media sosial, kita dapat lihat ramai yang terbelenggu dengan pelbagai jenis masalah, terutamanya penyakit mental.

Ada yang
hilang pekerjaan
, terpisah dengan ahli keluarga buat satu jangka masa yang panjang dan tidak ketinggalan juga, ramai yang terpaksa menyesuaikan diri dengan norma baharu.

Syukurlah semua perubahan ini diterima baik oleh kebanyakan rakyat Malaysia. Walau bagaimanapun, ramai juga yang rasa terbeban, gelisah dan takut untuk meneruskan hidup seharian tatkala negara masih lagi dirantai wabak ini.

Lihat sahaja apa yang berlaku apabila bilangan kes kian meningkat. Di media sosial, jelas kita dapat lihat komen-komen daripada netizen yang kebanyakannya semakin risau dan gelisah dengan keselamatan diri.

Ternyata ramai yang masih merasai kesan negatif yang disebabkan oleh
Perintah Kawalan Pergerakan (PKP)
 yang lepas.

Menurut tinjauan yang dijalankan oleh
Kaiser Family Foundation
 (KFF), mereka mendapati bahawa
isolasi mempunyai kesan yang negatif
 terhadap kesihatan individu.

Hampir 47% responden bersetuju bahawa mereka rasa tertekan akibat wabak koronavirus walaupun mereka berlindung di rumah sendiri.

Ambil serius penyakit mental

Tetapi, tatkala kita sedang leka
melawan wabak COVID-19,
 kita terlupa mengenai satu penyakit senyap yang sedang menghantui sebahagian besar masyarakat pada ketika ini.

Penyakit yang tidak nampak dek mata kasar ini membuatkan ramai rasa gelisah, putus asa dan menjadi semakin terdesak hinggalah pada akhirnya mungkin ramai yang mengambil jalan pintas dengan cara membunuh diri.

Tindakan ini semuanya dipacu oleh reaksi psikologikal tubuh badan apabila ‘ditekan’ dengan pelbagai faktor yang menyebabkan mereka jadi gelisah, tertekan dan depres.

Kesedihan, kesunyian, pengasingan, kehilangan mata pencarian dan ketakutan merupakan antara
pemicu gangguan mental
, lebih-lebih lagi dalam kalangan individu yang sememangnya sudah lama bergelut dengan masalah ini.

Menurut Dr. Tedros Adhanom Ghebreyesus, Ketua Pengarah Persatuan Kesihatan Sedunia (WHO), wabak COVID-19 telah mengganggu servis kesihatan mental di seluruh dunia sewaktu perkhidmatan ini paling diperlukan.

Keadaan ini menyebabkan pesakit yang menghidap masalah mental tidak dapat dirawat seperti biasa.

Penyakit mental, sama seperti penyakit yang lain, perlukan rawatan yang berterusan jika pesakitnya ingin sembuh.

Walau bagaimanapun, disebabkan terputusnya perkhidmatan ini ketika wabak COVID-19, pesakit yang mempunyai masalah gangguan mental mungkin akan berdepan dengan risiko yang lebih tinggi untuk jatuh sakit ataupun lebih teruk lagi, meninggal dunia.

Perkhidmatan kesihatan untuk pesakit mental terjejas teruk

Pada bulan Jun hingga bulan Ogos 2020, WHO telah menjalankan tinjauan ke atas 130 buah negara untuk mengenal pasti sama ada perkhidmatan untuk pesakit mental telah berubah semasa dunia dilanda wabak COVID-19.

Menurut tinjauan, mereka mendapati:

Hampir 60% negara yang terlibat mempunyai gangguan untuk menyediakan khidmat kesihatan mental untuk individu yang berisiko seperti kanak-kanak dan remaja, orang dewasa, dan wanita yang memerlukan khidmat nasihat sebelum dan selepas bersalin.

Sebanyak 67% negara tidak dapat memberikan khidmat kaunseling dan psikoterapi seperti biasa. 64% daripada khidmat tersebut merangkumi bahagian kaunseling untuk pesakit yang mempunyai masalah
self-harm
 manakala 45% lagi merupakan rawatan untuk ketagihan opiod.

Lebih 1/3 pesakit yang mengalami sawan, mempunyai masalah ketagihan dan delirum dilaporkan tidak dapat dirawat dengan serta-merta kerana intervensi kecemasan tidak dapat dilakukan.

30% lagi melaporkan kesukaran untuk mendapatkan ubat-ubatan untuk merawat gangguan mental dan neurologikal yang mereka alami.

Walaupun banyak negara telah menerapkan
perkhidmatan perubatan atas talian
 atau
telemedicine
, namun masih ada jurang yang besar antara negara maju jika dibandingkan dengan negara yang kurang maju.

Negara yang kurang maju tidak mempunyai peruntukan yang cukup untuk menyelesaikan masalah kepincangan dalam perkhidmatan untuk pesakit mental.

Malah, daripada 89% negara yang melaporkan mempunyai khidmat kesihatan mental dan psikologikal sebagai satu bahagian daripada pelan mereka untuk wabak COVID-19, hanya 17% sahaja yang benar-benar mempunyai dana yang mencukupi.

Seiring dengan usaha WHO untuk meningkatkan kesedaran awam mengenai kesihatan mental, terbaharu, pertubuhan antarabangsa ini mengadakan acara dalam talian,
The Big Event for Mental Health
menerusi akaun YouTube, Facebook, Twitter, TikTok dan LinkedIn WHO.

Acara ini berlangsung pada 10 Oktober lalu sempena Hari Kesihatan Mental Sedunia,
 menerangkan kepentingan kesihatan mental dan bagaimana negara boleh memastikan khidmat untuk penyakit mental boleh diakses oleh individu yang memerlukan.

PKPB sepanjang Oktober

Isnin lalu (12 Oktober 2020), kerajaan Malaysia mengisytiharkan pelaksanaan perintah kawalan pergerakan bersyarat (PKPB) yang bermula 14 Oktober sehingga 27 Oktober 2020 di Selangor, Kuala Lumpur dan Putrajaya.

Pengumuman ini tentunya dilakukan sebagai salah satu usaha mencegah penularan wabak COVID-19 yang semakin meningkat naik bilangan kes positif di negara ini.

Justeru, bagi mengelakkan penambahan bilangan peratusan pesakit mental khususnya di negara ini, anda digalakkan untuk meneruskan rawatan seperti biasa. Jangan biarkan penyakit senyap ini mengganggu hidup anda dan orang tersayang.


Ini 11 Jenis Penyakit Yang Menanti Jika Anda Obes, Turunkan Berat Badan Sekarang!

Ramai orang tahu bahawa obesiti boleh menyebabkan pelbagai masalah kesihatan. Antara bahaya kegemukan ialah tekanan darah tinggi dan juga diabetes. Untuk pengetahuan anda, terdapat pelbagai lagi akibat kegemukan yang boleh berlaku disebabkan oleh obesiti.

Ini 11 komplikasi buruk jika anda mengalami obesiti.

Akibat kegemukan 1: Tekanan darah tinggi

Obesiti ialah faktor risiko utama bagi kes tekanan darah tinggi.

Apabila mempunyai berat badan yang berlebihan, jantung anda akan bekerja keras untuk mengepam darah keseluruh tubuh badan.

Dalam masa yang sama, proses mengepam darah ini akan memberikan tekanan yang kuat pada arteri atau salur darah.

Saluran darah anda pula tidak mahu mengalirkan darah dengan tekanan yang kuat ini.

Ini yang menjadikan tekanan darah meningkat.

Bahaya kegemukan 2: Kolesterol tinggi

Obesiti menyekat tindak balas terhadap perubahan jenis lemak yang anda makan.

Obesiti boleh meningkatkan jumlah kolesterol LDL atau kolesterol jahat yang dihasilkan oleh hati.

Ia juga mengurangkan pelepasan kolesterol LDL daripada darah anda.

Akibat kegemukan 3: Strok

Berat badan berlebihan juga menyebabkan hipertensi,
yang merupakan salah satu penyebab utama strok.

Kesan lain akibat daripada obesiti ialah metabolisme tubuh berubah dengan cara yang membawa kepada lipid yang berlebihan, kolesterol yang tinggi, dan glukosa darah tinggi.

Akibatnya, kesemua ini boleh merosakkan saluran darah dan menyebabkan pembentukan gumpalan darah yang menjadi penyebab strok di jantung dan juga otak.

Bahaya kegemukan 4: Diabetes jenis 2

Obesiti boleh menyebabkan peningkatan kadar asid lemak dan keradangan, yang menyebabkan ketahanan atau kerintangan insulin.

Ini seterusnya boleh menyebabkan diabetes jenis 2 berlaku.

Diabetes jenis 2 ialah jenis diabetes yang paling biasa berlaku dan menyumbang kira-kira 90% kes diabetes di seluruh dunia.

Akibat kegemukan 5: Kanser

Hubungan antara obesiti dan risiko kanser sangatlah jelas.

Penyelidikan menunjukkan bahawa lemak badan yang berlebihan boleh meningkatkan risiko anda untuk mendapat beberapa jenis kanser, termasuklah kanser kolorektal, payudara, rahim, esofagus, ginjal dan pankreas.

Pakar perubatan percaya ia berpunca daripada keradangan yang disebabkan oleh lemak viseral iaitu jenis lemak yang mengelilingi organ penting anda .

Bahaya kegemukan 6: Asma

Menurut Persatuan Paru-paru Amerika, berat badan yang berlebihan di sekitar dada dan juga perut mungkin menyempitkan paru-paru dan menjadikannya lebih sukar untuk bernafas.

Tisu lemak juga menghasilkan bahan keradangan yang boleh merosakkan fungsi paru-paru dan menyebabkan asma.

Akibat kegemukan 7: Penyakit buah pinggang

Berat badan berlebihan juga boleh mempengaruhi buah pinggang anda.

Berat yang berlebihan akan memaksa buah pinggang untuk bekerja lebih keras dan menyaring sisa tubuh melebihi tahap normal.

Lama-kelamaan, kerja tambahan ini meningkatkan risiko penyakit buah pinggang.

Ingatlah, sekiranya anda mempunyai berat badan berlebihan, maka buah pinggang anda juga harus bekerja lebih keras.

Bahaya kegemukan 8: Osteoartritis

Obesiti juga meningkatkan peluang anda untuk mendapat osteoartritis sebanyak dua kali ganda.

Selain itu, individu obes yang mempunyai osteoartritis pada satu sendi lutut, juga akan mengalami risiko osteoartritis sebanyak lima kali ganda pada sendi lutut yang lain berbanding mereka yang mempunyai berat badan normal.

Akibat kegemukan 9: Penyakit pundi hempedu

Berat badan berlebihan juga boleh membuatkan anda lebih cenderung untuk mengalami penyakit pundi hempedu.

Hal ini lebih berisiko tinggi dalam kalangan wanita berbanding kaum lelaki.

Para penyelidik mendapati bahawa individu yang mengalami obesiti mungkin mempunyai kadar kolesterol yang lebih tinggi pada hempedu mereka.

Selain itu, individu yang mengalami kegemukan juga mungkin mempunyai pundi hempedu besar yang tidak berfungsi dengan baik.

Beberapa kajian menunjukkan bahawa, mereka yang mempunyai jumlah lemak besar pada bahagian pinggang
 lebih cenderung untuk mendapat batu hempedu berbanding mereka yang mempunyai lemak di sekitar pinggul dan paha.

Bahaya kegemukan 10: Apnea tidur

Obesiti juga menyumbang kepada kejadian apnea tidur kerana boleh menyebabkan peningkatan tekanan pada saluran udara atas.

Ini boleh mengakibatkan kegagalan dan penurunan kawalan neuromuskular daripada simpanan lemak.

Deposit lemak ini menyumbang kepada penurunan jumlah paru-paru dan menjadikannya lebih sukar untuk bernafas

Akibat kegemukan 11: Penyakit refluks gastroesofageal

Penyakit refluks gastroesofageal atau ringkasnya GERD juga boleh berlaku disebabkan obesiti.

Peningkatan risiko GERD berkemungkinan disebabkan oleh lemak perut yang berlebihan sekali gus punca tekanan pada perut.

Lemak perut yang berlebihan juga menyebabkan perkembangan hernia hiatal yang seterusnya mengakibatkan aliran balik asid atau perubahan hormon.

Sebagai contoh, adanya peningkatan pendedahan estrogen yang boleh berlaku terhadap individu yang mengalami obesiti.

Kesimpulan

Kini anda telah mengetahui 11 risiko atau komplikasi buruk sekiranya mengalami obesiti.

Amalkan gaya hidup sihat dengan merancang pelan pemakanan dan bersenam untuk menurunkan berat badan anda.

Berat badan ideal ternyata menjauhkan anda daripada pelbagai risiko penyakit.


6 Pencuci Muka Terbaik Di Tahun 2023, Semua Jenis Kulit Pun Boleh Pakai!

Tanpa mengira lelaki atau perempuan, anda mungkin masih tidak tahu apa pencuci muka terbaik kulit kusam untuk wajah bukan? Ya, usaha ini sedikit sukar ekoran terdapat banyak produk
cleanser
 di pasaran namun tidak semuanya sesuai dengan kulit anda!

Untuk mendapatkan lebih banyak informasi tentang Kesihatan Kulit, anda boleh klik
di sini
.

Kenapa perlu pakai pencuci muka terbaik?

Semua orang memerlukan
 rutin penjagaan kulit terutama wajah
 agar ia terlihat lebih bersih, mulus, cerah, dan cantik sekali gus dapat meningkatkan keyakinan diri apabila berhadapan dengan khalayak ramai.

Rahsianya adalah pada langkah asas yang pertama
 yakni membersihkan kulit muka
. Mungkin ramai yang menyangka mencuci muka dengan air bersih sudah memadai namun ia memerlukan lebih daripada itu.

Untuk pengetahuan anda semua, produk pencuci atau pembersih muka mungkin bukan lagi satu keinginan tetapi satu keperluan lebih-lebih lagi jika anda ada isu kulit seperti jerawat, jeragat, tona tidak sekata dan lain-lain.

Maka, anda sudah tentu memerlukan pencuci muka terbaik yang tidak hanya boleh menyelesaikan sebarang masalah pada organ terbesar ini bahkan sesuai dengan
jenis kulit sama ada kering, sensitif atau berminyak
.

Tidak perlu bimbang lagi, kami akan cuba membantu anda mencari dan memilih produk pembersih muka terbaik!

Berikut pencuci muka terbaik di tahun 2023!

Menjelang tahun demi tahun, lambakan produk ini di pasaran semakin meningkat seumpama cendawan yang tumbuh selepas hujan. Pada tahun 2023 yang baru menjelma kini, apa pula produk yang popular?

#1. Produk
Cetaphil Daily Exfoliating Cleanser

Pertama, produk pencuci muka ini bukan sahaja mampu membersihkan malah membuang
sel kulit mati, minyak, debu, kesan mekap
 dan lain-lain anasir buruk yang mungkin berada pada wajah anda.

Diformulasikan oleh puluhan bahan kimia yang selamat serta vitamin kompleks, ia amat sesuai untuk digunakan oleh individu dengan semua jenis kulit sama ada kering, sensitif, berminyak atau kombinasi.

Paling menarik, ia turut bebas daripada wangian atau ramuan yang boleh menyebabkan masalah alahan pada kulit!

#2.
Simple Daily Skin Detox SOS Clearing

Produk ini mengandungi konsentrasi 10%
witch hazel
,
thyme
 dan zink yang mampu
melindungi kulit daripada sinaran matahari
 terutama di bahagian yang mudah terdedah iaitu zon T pada wajah anda.

Sesuai dengan nama produk ini juga, ia diformulasikan dengan formula ultra cahaya yang unik sekali gus mempunyai kemampuan untuk mendetoks dan mencegah masalah kemerahan akibat sinar UV.

#3.
Himalaya Clear Complexion Brightening

Pencuci muka terbaik yang seterusnya adalah produk berasaskan bahan tradisional akar manis, buah delima, saffron serta pelbagai formulasi bagus untuk kulit bebas bintik hitam, cela, parut lagi cerah.

Dalam erti kata lebih mudah, produk ini tidak hanya boleh bertindak sebagai formula pembersih kulit wajah malahan berfungsi menjadi
agen pencerah kulit semula jadi
 sekali gus membuatkan ia efektif dan popular.

#4.
Garnier Bright Complete Anti-Acne 3 in 1

Rasanya, mungkin tidak akan lengkap senarai ini jika jenama paling popular ini tidak ada bukan? Terbaharu,
Garnier
telah mengeluarkan produk pencuci muka
khusus untuk melawan masalah jerawat
.

Namun bukan itu sahaja, produk yang mengandungi asid salisilik, vitamin C dan lain-lain ini turut memiliki kebolehan untuk membuang minyak di kulit berlebihan serta membantu mencerahkan muka anda.

#5.
Eucerin DermatoCLEAN Mild Cleansing Milk

Antara produk pencuci muka terbaik yang sedang meningkat naik popularitinya kini, ia mengandungi kombinasi bahan-bahan aktif termasuk asid hialuronik, gluko-gliserol serta APG kompleks yang bagus untuk kulit.

Terbukti secara klinikal di makmal, ia mampu membersihkan, melembutkan selain memberikan
 kesan penyembuhan kepada kulit rosak
 lantas begitu ideal buat anda dengan jenis kulit kering dan sensitif.

#6. Produk
Sebamed Clear Face Cleansing Bar

Terakhir, ada juga satu produk kulit muka di dalam bentuk sabun buku dan bukan cecair seperti yang lazim di atas tadi!

Dipercayai mampu membantu melawan bakteria punca jerawat dengan kadar pH 5.5, ia mengandungi pelbagai bahan termasuk asid amino serta vitamin-vitamin yang terbukti terbaik untuk kulit individu.

Tidak hanya sesuai untuk mengurangkan jerawat, ia turut mampu menjadi salah satu daripada terapi sokongan buat anda yang mengalami isu pada kulit seperti
rosacea
, ekzema dan dermatitis
 meskipun bukan sebagai rawatan utama.

Pilih pembersih muka terbaik buat anda!

Sebenarnya, terdapat lambakan produk pencuci atau pembersih wajah di pasaran yang popular serta efektif buat anda namun ia perlu tepat bagi setiap individu. Alasannya, jenis dan
masalah kulit semua orang tidak sama
!

Contohnya, individu yang mempunyai masalah kulit berjerawat, produk keempat di dalam senarai adalah paling ideal kerana ia memiliki bahan, efek dan kemampuan untuk membantu mengatasi isu tersebut.

Selain itu pula, anda dengan jenis kulit kering dan sensitif mungkin perlu memilih untuk memakai produk yang kelima kerana ia mengandungi kombinasi bahan-bahan aktif serta efektif dan selamat digunakan.

Sekiranya
anda tidak ada sebarang masalah kulit
 dan cuma mahu menggunakan pembersih muka terbaik untuk tujuan membersihkan, maka produk pertama yang sesuai bagi semua jenis kulit wajar dipertimbangkan.

Untuk mendapatkan pencuci muka terbaik buat anda,
segera jumpa pakar dermatologi
 untuk nasihat lebih lanjut!


Minggu 6

Perkembangan bayi

Bayi anda kini sebesar biji kacang dhal dengan panjang 0.6 cm.

Pada minggu keenam, otak dan sistem saraf bayi sedang berkembang pada kadar yang laju. Beg optik di kedua belah sisi janin – yang kemudiannya akan menjadi sebahagian daripada mata – akan berkembang pada minggu ini. Tanda beralun pada janin akan membentuk bahagian dalam telinga, yang telah mula berkembang.

Jantung janin akan mula berdegup pada masa ini dan boleh dikesan melalui ultrabunyi. Sistem pencernaan dan pernafasan bayi juga telah terbentuk. Putik sel akan berkembang menjadi tangan dan kaki. Disebabkan kaki bayi berlipat pada tubuhnya sepanjang tempoh mengandung, ukuran tepat ketinggian bayi sukar ditentukan, kerana itu ketinggian janin sering diukur dari mercu kepala ke punggung dan bukannya dari kepala ke kaki. Pada minggu ini, bayi anda mempunyai saiz 2-5 mm dari kepala ke punggung.

Perubahan hidup & tubuh badan

Bagaimanakah perubahan badan saya?

Anda mungkin menyedari pertambahan simptom kehamilan anda minggu ini berbanding minggu lepas. Badan anda sedang berusaha keras untuk menyalurkan nutrisi kepada bayi anda. Jika anda kerja lebih masa, ini akan menyebabkan keletihan melampau dan kepenatan bekerja. Berikut adalah beberapa tips yang membantu anda melalui tempoh ini.

Jangan memaksa diri
. Jika anda berasa letih, ini bermakna anda perlu berehat. Ringankan beban anda dan sedarilah tanda-tanda yang ditunjukkan badan anda. Jangan cuba untuk memaksa diri. Biarkan pinggan mangkuk yang kotor menunggu sehingga kemudian.

Meminta

bantuan.
 Anda tidak perlu cuba menjadi bakal ibu yang hebat. Biarkan pasangan anda tahu perasaan anda, supaya dia boleh membantu menyokong anda. Jika rakan-rakan atau keluarga anda ingin membantu, terimalah bantuan mereka! Menerima bantuan orang lain membolehkan anda menyimpan tenaga untuk perkara lain.

Dapatkan tidur yang mencukupi.
Jika anda sentiasa mengantuk, cuba dapatkan tidur yang mencukupi. Jika boleh, masuk tidur lebih awal, atau bangun lebih lewat, atau kedua-duanya sekali.

Makan dengan betul
. Untuk meningkatkan tenaga, anda memerlukan bekalan tenaga yang berterusan daripada makanan. Ikut diet kehamilan dengan memberi tumpuan kepada makanan pembekal tenaga jangka masa panjang, seperti protein dan karbohidrat kompleks. Pastikan juga anda mendapat kalori yang mencukupi. Rasa loya anda mungkin mengganggu selera makan jadi penting untuk mendapatkan makanan yang boleh anda hadam seperti bubur dan sup labu. Menambah sedikit halia juga boleh membantu mengelakkan rasa loya anda.

Makan dengan kerap
. Keletihan anda boleh ditangani dengan memakan 6 hidangan kecil sehari. Memastikan kadar gula dalam darah sentiasa mencukupi boleh membantu menstabilkan tenaga anda. Cari makanan ringan yang sihat yang boleh memberikan tenaga kepada anda.

Banyakkan bergerak
. Anda mungkin merasa mahu berbaring di atas sofa sepanjang hari tetapi adalah lebih baik untuk mencari rutin senaman yang boleh meningkatkan tenaga. Contohnya, berjalan kaki di kawasan sekitar atau berenang 30 minit pada waktu pagi. Ini akan membuat anda rasa bertenaga dan membantu anda tidur lebih baik pada waktu malam.

Jika keletihan anda tidak bertambah baik atau menjadi lebih teruk, sila berjumpa dengan doktor. Mungkin terdapat punca lain untuk keletihan anda. Doktor anda boleh memberikan diagnosis yang betul.

Apakah yang perlu saya beri perhatian?

Jangan bimbang jika anda mendapati anda kerap ke bilik air. Perkara ini biasa berlaku disebabkan hormon kehamilan, HCG, yang menyebabkan rasa kerap ingin membuang air kecil. Ia meningkatkan aliran darah ke buah pinggang agar bahan kumuh dapat disingkirkan daripada anda dan bayi anda. Jadi, anda pergi ke bilik air bukan hanya kerana diri anda tetapi bayi anda juga. Berikut adalah beberapa tips yang boleh membantu anda menguruskannya.

Condongkan badan ke hadapan apabila anda membuang air

kecil.
 Ini membantu mengosongkan pundi kencing dengan lebih baik. Apabila anda telah selesai kencing, cuba untuk kencing lagi. Ini memastikan bahawa pundi kencing anda dikosongkan sepenuhnya setiap masa, jadi anda tidak perlu kerap kali ke bilik air.

Teruskan minum
. Jangan mengurangkan pengambilan cecair kerana menyangka ini akan mengurangkan kekerapan anda ke tandas. Badan anda dan bayi anda memerlukan bekalan cecair yang berterusan semasa kehamilan anda – serta dehidrasi boleh menyebabkan jangkitan saluran kencing.

Hadkan pengambilan kafein
. Kurangkan pengambilan kafein kerana kafein hanya menambah kekerapan membuang air kencing dan boleh meningkatkan kadar degupan jantung anda. Anda disyorkan untuk mengehadkan pengambilan kopi kepada kurang daripada 200 mg kafein sehari, iaitu kira-kira 355ml (12 oz) secawan kopi.

Kerap membuang air kecil mungkin menjengkelkan, tetapi ia akan membantu anda dan bayi anda membuang semua bahan kumuh daripada badan.

Pertemuan dengan doktor

Apa yang harus saya maklumkan pada doktor?

Pada bulan kedua kehamilan, perasaan seronok dengan berita kehamilan mungkin hilang dan berganti takut. Apa yang akan berlaku jika anda melakukan sesuatu yang berbahaya kepada bayi sebelum anda tahu anda hamil? Apa yang patut dilakukan jika anda mengambil aspirin untuk merawat sakit kepala atau minum alkohol? Apa yang perlu dilakukan jika anda sakit selesema? Ini adalah kebimbangan yang normal. Jangan tertekan! Doktor boleh memberi jaminan bahawa bayi anda sihat. Anda hanya perlu memaklumkan kepada doktor.

Apakah ujian yang perlu saya tahu?

Ujian pertama anda tidak akan dilaksanakan sehingga lawatan pertama anda ke doktor. Ada yang menunggu sehingga minggu ke-8 atau ke-9 untuk berjumpa dengan doktor. Jika anda bimbang, anda boleh menjadualkan lawatan anda di sekitar masa ini. Beberapa ujian darah boleh dilakukan semasa lawatan pertama anda untuk menentukan kumpulan darah (A, B, AB atau 0) dan faktor Rh (Rh positif atau Rh negatif), dan menentukan sama ada anda masih mempunyai imuniti kepada beberapa penyakit dari vaksinasi sebelumnya, seperti rubella atau hepatitis B.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Seperti yang telah disebutkan beberapa minggu yang lalu, tekanan/stres tidak baik untuk bayi anda. Tetapi, adakah tekanan boleh menyebabkan keguguran? Walaupun stres telah lama disyaki sebagai penyebab keguguran di awal kehamilan, tetapi terlalu sedikit bukti untuk membuktikan teori ini. Kajian mendapati 10-20% wanita hamil mengalami keguguran. Kebiasaannya, punca keguguran pada awal kehamilan adalah disebabkan oleh kelainan pada kromosom atau beberapa masalah dalam perkembangan embrio. Punca-punca lain keguguran di awal kehamilan termasuklah:

Keabnormalan kromosom dalam seorang atau kedua ibu bapa;

Masalah pembekuan darah;

Rahim atau serviks tidak normal;

Ketidakseimbangan hormon;

Reaksi imun yang menjejaskan proses implan embrio.

Jika anda bimbang bahawa anda mungkin mengalami keguguran, beri tumpuan kepada penjagaan diri anda dan janin dan jauhi risiko keguguran, seperti merokok dan minum.

Jadi, bagaimanakah perkembangan janin pada minggu hadapan?


Tak Guna Membazir Beli Produk Anti Penuaan Mahal-Mahal Jika Masih Buat Tabiat Ini...

Semua individu tanpa mengira usia pasti idamkan
 wajah yang cantik dan awet muda
 untuk kelihatan menarik. Tetapi, ia mungkin sukar dikecapi sekiranya anda masih kekal dengan gaya hidup tidak sihat.

Tiada gunanya anda melabur duit yang banyak untuk rejim penjagaan kulit antipenuaan atau pergi ke spa sekiranya masih merokok, tidak bersenam dan sebagainya.

Untuk memperlahankan proses penuaan, anda juga harus menitikberatkan kualiti kesihatan dalaman dan bukan luaran semata-mata!

Jika anda berminat untuk mengetahui tabiat-tabiat buruk yang mampu
mempercepatkan lagi proses penuaan
, ikuti artikel ini dengan lebih lanjut.

Untuk mendapatkan lebih banyak info tentang Kesihatan Kulit, sila dapatkannya
di sini
.

Kesan gaya hidup tidak sihat pada kulit wajah

Kesan mengamalkan gaya hidup sihat
 memang ada banyak. Namun, begitu juga sebaliknya lebih-lebih lagi pada kulit wajah anda seperti berikut:

1. Merokok

Sudah diketahui umum bahawa rokok memberikan banyak kesan negatif terhadap kesihatan.

Namun, tahukah anda gaya hidup tidak sihat ini juga juga mampu mempercepatkan proses penuaan normal kulit, sehingga
 menyebabkan kedutan pramatang
.

Merokok meningkatkan keradangan di dalam badan yang merosakkan kolagen dan protein elastin kulit,
mewujudkan kedutan pramatang
 serta membuatkan individu kelihatan jauh lebih tua daripada usia sebenar.

Justeru, dengan berhenti merokok, ia akan dapat memberikan manfaat kepada kesihatan anda secara menyeluruh, terutamanya terhadap kulit.

Kesan gaya hidup tidak sihat #2. Tekanan dan stres

Tekanan diketahui mampu menyebabkan banyak penyakit dalam badan seperti insomnia, kemurungan, kegelisahan dan juga penyakit Alzheimer.

Tetapi tidak ramai yang tahu bahawa tekanan juga dapat
mempercepat proses penuaan kulit
!

Ini kerana stres akan menyebabkan keradangan di dalam tubuh, yang merosakkan pelbagai bahagian badan termasuk serat kulit dan menjadikan kulit kelihatan kusam serta tidak bermaya.

Tambahan itu, tekanan merosakkan struktur sel tubuh, yang
menyebabkan penuaan sel pramatang
.

Oleh itu, jika anda ingin kekal awet muda, jangan selalu stres okay!

Baca juga:

3. Pendedahan kepada cahaya matahari

Pendedahan kulit secara berterusan terhadap
 sinar ultraviolet (UV) matahari
 boleh merosakkan serat elastik kulit anda.

Serat elastik kulit ini membantu kulit agar kekal tegang. Apabila ia rosak, kedutan kulit akan mula timbul.

Selain itu, pendedahan terhadap sinar UV yang berterusan juga menyebabkan bintik-bintik gelap (pigmentasi) untuk berlaku terhadap kulit muka mahupun badan.

Untuk elak perkara ini daripada berlaku, pastikan anda sentiasa memakai
krim pelindung matahari
 serta pakaian yang melindungi kulit seperti topi dan pakaian bertutup.

Kesan gaya hidup tidak sihat #4. Kekurangan tidur

Kekurangan tidur yang berterusan bukan sahaja boleh menyebabkan lingkaran hitam di bawah mata tetapi ia juga menyebabkan tanda-tanda penuaan lain
seperti bintik hitam
 dan garis halus, jauh lebih awal daripada yang dijangkakan.

Penyelidik dari
University of California,
 Los Angeles mendapati tidur malam yang tidak mencukupi akan membuatkan sel-sel dalam badan seseorang mengalami proses penuaan yang lebih cepat.

Justeru, kekurangan tidur bukan sahaja menyebabkan penuaan kulit pramatang tetapi juga menurunkan kemampuan kulit untuk
melawan sinar UV yang berbahaya
.

Untuk memelihara kesihatan kulit dan badan, seseorang individu harus tidur sekurang-kurangnya 7 jam sehari.

5. Kurang bersenam

Bersenam secara berkala dapat meningkatkan peredaran darah di dalam badan, yang menjadikan
kulit kelihatan lebih berseri
 dan tidak pucat.

Kajian juga menunjukkan dengan melakukan senaman secara konsisten, proses penuaan akan dapat diperlahankan serta boleh menjalani kehidupan yang lebih sihat dan bertenaga.

Para doktor percaya bahawa melakukan senaman selama 30 minit sehari sudah cukup untuk memastikan tubuh kekal cergas dan sihat.

Kesan gaya hidup tidak sihat #6. Pengambilan alkohol

Pengambilan alkohol bukan sahaja meningkatkan kadar trigliserida di dalam badan anda tetapi juga membolehkan garis-garis halus dan kedutan muncul lebih awal daripada biasa.

Ini kerana, alkohol menyebabkan dehidrasi di dalam badan dan juga ‘menghabiskan’ vitamin A, yang sangat penting untuk
menjaga kulit agar tetap awet muda
.

Kesan gaya hidup tidak sihat #7. Makanan yang menyebabkan keradangan

Sebenarnya, apa yang ada pada pinggan  anda boleh menjadi penyebab kedutan, kerana makanan tertentu seperti gula serta makanan diproses mampu
 menyumbang kepada masalah penuaan
.

Makanan-makanan sebegini boleh menyebabkan masalah keradangan di dalam badan, yang akan mempercepatkan pembentukan kedutan.

Melalui proses yang disebut sebagai
glycation
, gula yang terdapat dalam makanan dengan indeks glisemik tinggi akan
‘mengikat’ kolagen dan elastin
, lalu melemahkannya.

Untuk mencegah penuaan pramatang, amalkan makanan yang kaya dengan asid lemak omega-3 dan asid alpha-linolenik (ALA) seperti biji rami, alpukat, salmon, dan minyak zaitun.

Selain pemakanan di atas
, amalkan juga sayuran dan buah-buahan dalam diet harian anda, khasiat dalam makanan ini akan membantu kulit anda kekal lembap, sihat dan lembut.

Untuk menjaga kualiti kesihatan badan dan elakkan proses penuaan berlaku dengan cepat, pastikan juga anda:

Menanggalkan semua solekan sebelum tidur: Tidur dengan muka yang tidak dicuci bersih akan menyumbat liang pori dan mengundang masalah kulit wajah yang kusam dan kotor

Cuci muka menggunakan pencuci yang lembut
dan
hypoallergenic:
Pencuci muka yang kasar akan mengeringkan lagi kulit dan kedutan lebih cenderung untuk terbentuk

Kekal hidrat: Kekurangan air mampu menyebabkan masalah kulit kering. Minum 8 cawan air setiap hari untuk menghidrat badan anda


Faraj Koyak Besar Waktu Bersalin, Ibu Alami Trauma! Bagaimana Nak Atasi Rasa Trauma Kelahiran?

Adakalanya kesakitan yang dirasai semasa atau selepas kelahiran bayi boleh mengakibatkan ibu mengalami trauma bersalin.

Apakah yang boleh meningkatkan risiko untuk ibu selepas bersalin melalui trauma itu?

Untuk mendapatkan lebih banyak info tentang Kehamilan, sila dapatkannya
di sini.

Keadaan trauma bersalin selepas kelahiran bayi

Trauma kelahiran atau
birth trauma
 adalah melibatkan kesukaran yang dialami seorang wanita semasa atau selepas
melahirkan anak
.

Trauma bersalin yang terjadi boleh berlaku secara fizikal melibatkan kecederaan semasa proses kelahiran. Pun begitu, selalunya ia berkaitan dengan aspek emosional dan psikologi ibu.

Trauma melahirkan anak ini bukan hanya mengenai apa yang berlaku
ketika bersalin
. Tetapi ia juga boleh merujuk tentang bagaimana anda sebagai ibu mudah berasa tersinggung selepas itu.

Kadangkala, kesan trauma selepas kelahiran bayi ini boleh muncul dan berlarutan untuk tempoh masa tertentu.

Emosi bercampur-baur selepas kelahiran bayi

Pada masa melahirkan anak, anda mungkin berasa takut, tidak berdaya dan rasa dibiarkan keseorangan.

Manakala selepas bersalin pula, ada kemungkinan untuk anda mudah berasa terkejut, bersalah mahupun keliru.

Bahkan, wujud kecenderungan untuk mengalami serangan panik atau kegelisahan.

Jika ini yang berlaku, bermakna  anda mungkin mengalami trauma bersalin. Usah malu atau bimbang, kerana anda tidak keseorangan.

Dianggarkan sehingga 1 daripada 3 wanita selepas kelahiran bayi mungkin mengalami trauma ini.

Memahami mengenai kecederaan kelahiran

Kecederaan yang dialami semasa melahirkan anak atau
birth injuries
 adalah melibatkan kecederaan fizikal dan boleh mempengaruhi keadaan sama ada kepada ibu mahupun bayi.

Pada
bayi yang baru dilahirkan
, kecederaan yang dialami disebut sebagai trauma kelahiran neonatal. Ia boleh merangkumi pelbagai aspek, daripada sekadar lebam sehinggalah patah tulang.

Bagi ibu pula, kecederaan semasa bersalin melibatkan keadaan faraj yang terkoyak sehingga kerosakan pada dasar pelvis.

Risiko alami trauma selepas kelahiran bayi

Terdapat banyak faktor yang boleh menyumbang kepada trauma bersalin. Ini termasuklah:

Pengalaman melahirkan anak tidak dirancang, atau tidak menepati jangkaan anda

Mengalami prosedur kelahiran anak yang lama atau menyakitkan

Mengalami komplikasi ketika bersalin

Memerlukan bantuan semasa proses kelahiran seperti penggunaan forceps atau perlu melalui
pembedahan caesarean

Anda atau bayi mengalami kecederaan semasa prosedur bersalin

Bayi anda memerlukan rawatan perubatan selepas kelahiran

Bayi mati dalam kandungan (
stillbirth
) atau kematian neonatal

Tidak menerima rawatan atau sokongan yang anda perlukan semasa atau selepas kelahiran bayi

Trauma bersalin untuk kelahiran terdahulu

Kecenderungan untuk
mengalami kegelisahan

Seorang wanita lebih berisiko untuk mengalami trauma semasa hamil, bersalin dan selepas melahirkan tinggi sekiranya dia mengalami trauma pada awal kehidupannya.

Ini boleh merangkumi keganasan rumah tangga,
penderaan seksual kanak-kanak,
 pemerkosaan dan trauma yang berkaitan dengan penghijrahan.

Baca juga:

Mencegah trauma melahirkan anak

Proses bersalin adakalanya tidak berjalan seperti yang dirancang.

Ramai wanita mengalami trauma bersalin ini tidak dapat menghindarinya kerana faktor risiko seperti sejarah trauma adalah perkara yang berada di luar kawalan mereka.

Namun, ada cara untuk membantu mengurangkan risiko trauma selepas bersalin, seperti:

Mengikuti kelas bersalin (a
ntenatal class
). Ia boleh membantu anda untuk mengetahui apa yang boleh dijangkakan dan pilihan yang ada

Mempunyai jangkaan realistik seperti tidak ada cara ‘betul’ untuk melahirkan, akan berlaku perkara luar jangkaan dan kawalan anda

Bersikap terbuka kerana tidak ada sesiapa dapat meramal apa yang bakal berlaku
semasa mengandung
 atau proses melahirkan anak

Wujudkan rangkaian sokongan dengan membiarkan diri dikelilingi individu yang sentiasa menyokong anda apabila diperlukan

Dapatkan sokongan melibatkan kesihatan mental. Ini terutamanya jika anda terdedah untuk berdepan kegelisahan atau kemurungan. Mengalami
tempoh kehamilan
 atau bersalin yang sukar juga menjadikan anda sebagai individu yang memerlukan sokongan mental

Merawat trauma selepas kelahiran bayi

Sekiranya anda rasa mungkin mengalami trauma emosi, sangat penting untuk anda dapatkan bantuan seawal mungkin. Ia dapat memberi manfaat kepada anda dan juga keluarga.

Beberapa gejala psikologi, termasuk ‘
baby blues
‘, sangat biasa berlaku dalam tempoh kelahiran.

Tetapi jika masih berasa tertekan 2 minggu atau lebih selepas melahirkan, ia mungkin petanda anda mengalami kemurungan atau kegelisahan selepas bersalin.

Dalam beberapa kes, wanita yang tidak mendapatkan rawatan untuk trauma selepas kelahiran bayi boleh menyebabkan
gangguan tekanan pasca-trauma (PTSD)
.

Berdasarkan 1 kajian di Australia mendapati bahawa lebih 1 daripada 20 ibu baru mungkin menunjukkan tanda-tanda PTSD selepas12 minggu  melahirkan anak.

Cara terbaik yang boleh anda lakukan adalah dengan:

Berbincang dengan doktor atau bidan sejurus selepas kelahiran mengenai pengalaman yang dilalui

Berbincang dengan doktor, bidan, atau jururawat kesihatan anak anda pada mana-mana peringkat mengenai perasaan yang dialami

Mendapatkan sokongan praktikal dan emosi daripada keluarga dan rakan

Amalkan langkah sihat untuk penjagaan diri seperti bersenam dan mempraktikkan minda yang tenang

Sekiranya perlu, terapi atau pengambilan ubat-ubatan juga boleh digunakan sebagai antara kaedah rawatan. Dan sudah tentu doktor adalah individu terbaik untuk memberi nasihat mengenai perkara ini.


Penjagaan Bayi Minggu Ke-19

Perkembang & Pelakuan

Pekembangan bayi anda.

Walaupun menangis bayi anda masih mebentuk kekuatan komunikasi, mereka boleh mula mencipta rasa kelucuan. Mereka boleh mula ketawa pada kejutan yang menyenangkan, seperti muka anda muncul dari bawah selimut atau mainan pop keluar dari kotak, dengan syarat ia tidak terlalu kuat atau mengejutkan.

Galakkan bayi anda ketawa, gelak, dan senyuman dengan muka lucu. Bayi seronok mendengar pelbagai bunyi, dan anda tidak perlu mainan atau peralatan khas untuk menciptanya. Hanya klik lidah anda, wisel, atau membuat bunyi haiwan – bayi anda akan menyukainya!

Pada minggu ke-19, bayi boleh:

Luruskan badan apabila duduk;

Flip/berbalik (dalam satu arah);

o

Perhatiakan terhadap suara, terutama suara ibu;

o

Mengatakan beberapa perkataan yang mudah;

o
Melompat/meloncat.

Sokongan bayi anda.

Anda boleh menggalakkan mereka ketawa dengan ketawa bersama bayi anda atau membuat muka lucu. Kanak-kanak juga suka mendengar pelbagai bunyi. Anda boleh menggunakan lidah anda menjadi wisel, mewujudkan bunyi haiwan, anak-anak pasti akan seronok! Cuba berikan goncang bayi anda dan anda akan melihat bayi anda menunjukkan mereka minat permainan itu adalah goncang untuk membuat bunyi.

Sila galakkan anak anda untuk meneroka dan bermain dengan objek yang berbeza. Anda boleh melihat bayi anda bermain permainan dan menyatakan rasa ingin tahu dengan mainan.

Kesihatan & Keselamatan

Apa yang patut saya bincangkan dengan doktor?

Setiap doktor akan menjalani ujian fizikal umum, serta jumlah dan jenis teknik untuk mendiagnosis. Mereka boleh melakukan prosedur yang berbeza bergantung kepada keadaan setiap kanak-kanak. Doktor atau jururawat akan memeriksa semua atau kebanyakan daripada yang berikut:

Kali kedua vaksinasi jika bayi yang sihat dan doktor tidak mempunyai petunjuk lain;

Beritahu doktor anda jika anak anda mempunyai apa-apa reaksi daripada suntikan sebelumnya.

Apakah yang patut saya tahu?

Pada peringkat ini, anda perlu ambil perhatian beberapa perkara.

Acute respiratory virus (RSV)

Virus pernafasan akut  juga dikenali sebagai penyakit ganguan pernafasan yang sering menyebabkan simptom yang sama kepada selsema. Virus ini tidak menyebabkan penyakit tetapi ia adalah terlalu berbahaya dalam menyebabkan jangkitan telinga, bronkitis, pneumonia, yang boleh merebak menjadi asma atau penyakit pernafasan yang lain. Kebanyakan kanak-kanak di bawah usia dua tahun terdedah kepada virus ini. Walau bagaimanapun, penyakit ini amat berbahaya untuk bayi di bawah umur enam bulan, bayi yang mempunyai masalah kesihatan, bayi pramatang atau bayi mempunyai sistem imun yang lemah.

Pada mulanya, bayi mungkin baik-baik sahaja, tetapi selepas beberapa hari, penyakit inib oleh menjadi teruk dan menyebabkan kesukaran bernafas. Tanda-tanda yang menunjukkan bahawa bayi anda mungkin mempunyai jangkitan serius termasuk sesak dada, ketegangan otot perut, berdehit, bernafas tercungap-cungap (lebih daripada 60 denyutan seminit), bibir dan kuku hijau dan masalah pemakanan.

Jika anak anda mempunyai akut jangkitan virus pernafasan, anda perlu hubungi doktor anda. Doktor anda mungkin akan meminta anda untuk membawa mereka ke klinik untuk memeriksa pernafasan mereka. Doktor anda boleh menetapkan penyedutan bronkodilator untuk membantu anak anda bernafas dengan lebih mudah. Antibiotik tidak boleh membantu merawat virus pernafasan akut. Walau bagaimanapun, anda boleh menjaga bayi di rumah dengan membiarkan bayi anda minum air yang mencukupi dan menjauhkan diri dari asap rokok untuk mengelakkan bayi daripada kesukaran bernafas.

Cuba titis hidung atau semburan ubat untuk bayi anda untuk membantu mereka bernafas dengan mudah. Ubat-ubatan ini boleh menipiskan mukus dalam hidung kanak-kanak, dengan itu mencegah masalah pernafasan. Pada masa yang sama, tinggikan kepala tinggi pada waktu tidur. Anda boleh memberi acetaminophen (paracetamol) jika bayi demam dengan arahan daripada doktor. Bayi pra-matang, bayi dengan penyakit paru-paru atau jantung kongenital di RSV wabak musim patut mengambil vaksin untuk membantu mereka melawan virus.

Desiran jantung/ Heart murmur

Jantung adalah organ hidup yang kekal,  jadi apa-apa masalah jantung adalah sangat berbahaya, terutama untuk bayi. Walau bagaimanapun, kebanyakan kes desiran jantung tidak serius dan boleh hilang dengan sendiri. Anda tidak perlu bimbang.

Apabila doktor mengatakan bahawa bayi menghidap desiran jantung, ia bermakna jantung mengeluarkan bunyi yang tidak normal apabila darah mengalir melalui jantung. Doktor biasanya boleh menunjukkan punca bunyi yang tidak normal untuk anda tahu.

Selalunya, desiran jantung adalah disebabkan oleh pembentukan jantung yang tidak teratur kerana ia masih pertumbuhan. Bunyi ini dikatakan tidak berbahaya dan sering boleh didiagnosis dengan memeriksa dengan stetoskop. Doktor anda mungkin tidak perlu melakukan lebih banyak ujian atau rawatan. Lebih separuh daripada kanak-kanak mengalami keadaan ini dan keadaan ini mungkin berterusan sepanjang zaman kanak-kanak. Apabila kanak-kanak membesar jantungnya sempurna, desiran jantung secara automatik akan hilang.

Jika anda masih bimbang, tanya doktor anda untuk mengetahui status sebenar jantung bayi dan sama ada ia boleh memberi kesan kepada keadaan semasa dan masa depan bayi anda.

Kerisauan Saya

Apa yang saya risaukan?

Berikut adalah beberapa perkara yang anda mungkin bimbang tentang:

Urutan badan

Urutan bukan sahaja untuk orang dewasa. Kebelakangan ini, mengurut adalah lebih biasa dalam kalangan bayi dan dilihat sebagai terapi yang sangat baik untuk kesihatan. Dengan terapi ini, bayi membesar lebih cepat, tidur lebih baik, bernafas dengan lebih baik dan lebih berjaga-jaga.

Jika anda mahu belajar bagaimana untuk mengurut bayi anda, beli buku, menonton video atau mengambil kelas dengan ahli terapi untuk belajar. Atau anda boleh cuba urut bayi mengikut langkah-langkah berikut:

Pilih masa yang sesuai untuk anda.

Pilih masa yang sesuai untuk bayi.

Mewujudkan ruang yang selesa.

Gunakan pelincir jika anda suka.

Ikut reaksi anak anda: mereka akan membantu anda tahu sama ada bayi anda suka urutan atau tidak dan anda akan tahu bila untuk melakukannua, dan bila untuk berhenti berdasarkan tindak balas bayi.

Pergerakan ujian: Secara amnya, bayi suka disentuh ringan. Berikut adalah beberapa idea untuk anda mulakannya:

Perlahan-lahan meletakkan kedua-dua tangan ke atas kedua-dua belah kepala mereka dan tahan untuk beberapa saat. Kemudian, usap dua bahagian mukanya, teruskan gerutan ke bawah badan hingga kaki.

Urut dalam bulatan dengan jari di atas kepala mereka. Dahi perlu diusap-usap dengan perlahan-lahan tekan tangan mereka dari antara dahi kemudian bergerak ke luar.

Membelai lembut dada mereka dari luar dan dalam.

Leretkan ke atas dan ke bawah abdomen sedikit dengan tangan, kemudian beralih ke tepi dengan tangan yang lain dan membentuk satu bulatan. Kemudian biarlah jari anda berjalan di atas perut bayi.

Perlahan-lahan lipat lengan dan kaki di antara tangan anda, usap tangan dan kaki. Buka tapak tangan dan urut jari mereka.

Naikkan kaki dan turunkannya. Urut, membelai jari kaki yang diluruskan.

Letak bayi dalam keadaan meniarap denga muka ke bawah dan urut belakang mereka dari sisi ke sisi dan dari atas ke bawah.

Semasa urut, anda perlu bercakap atau menyanyi perlahan-lahan kepada bayi anda.

Cuba urutan untuk bayi anda dan anda akan terkejut dengan reaksi mereka.